
LIPSA  CONCORDATULUI  DINTRE  BISERICĂ  Şl  STAT 

IN  FRANCIA. 

Nici  zece  ani  n’au  trecut  dela  ruperea  relaţiunilor  dintre  Bi¬ 
serică  şi  Stat  la  sora  noastră  latină  de  peste  Rin,  şi  din  nou  în¬ 
cepe  a  se  pune  întrebarea  şi  a  se  discută  dacă  nu  ar  fi  potrivit 
să  se  înceapă  din  nou  relaţiunile  rupte. 

întrebarea  aceasta  nu  e  pusă  de  noi,  care,  ca  străini,  poate 
nu  înţelegem  drept  lucrurile  din  Francia,  ci  e  pusă  chiar  de  Fran¬ 
cezi.  A  pus-o  un  membru  important  al  baronului  parizian,  advo¬ 
catul  Jacques  Bonzon,  în  revista  sa  Libertatea  opinianii,  şi  a  pu¬ 
blicat  apoi  răspunsurile  primite  sub  titlul:  E  nevoie  de  un  Con¬ 
cordat  nou?  ( Faut-ii  un  nouveau  Concordat?  —  Editura  socie¬ 
tăţii  Presse  franpaise,  rue  Servandoni,  Paris). 

întrebarea  cuprinde  două  părţi.  Advocatul  Bonzon  întreabă, 
dacă  nu  ar  fi  bine  să  se  reînfiinţeze  ambasada  franceză  de  pe 
lîngă  Vatican,  şi  apoi  dacă  n’ar  trebui  să  se  dea  comunelor  dreptul 
de  a  subvenţiona  cultul  preferat  de  ele,  şi  chiar  mai  multe  culte 
dacă  doresc. 

Răspunsurile  venite  dela  bărbaţi  din  tabere  foarte  deosebite 
se  pronunţă  aproape  toate  afirmativ  la  prima  întrebare:  să  se  reîn¬ 
fiinţeze  ambasada  franceză  de  pe  lîngă  Vatican.  La  a  doua  între¬ 
bare  însă  aproape  toţi  sînt  contra. 

La  idea  lui  Bonzon,  dacă  Statul  laic  n’ar  avea  cumva  să  se 
teamă  că  se  va  scufundă  sub  puterea  catolică,  cei  mai  mulţi  răs¬ 
pund  că  nu  e  nimic  de  temut.  Cei  de  părere  contrară,  precum 
senatorul  Maxime  Lecomte,  spun  că  «trebuie  să  avem  încredere 
în  libertate»  şi  că  nu  e  nimic  de  blamat  şi  nimic  esenţial  de 
schimbat  în  legea  dela  1905. 

Bonzon  exprimă  insă  nu  numai  temeri  pe  care  le  supune  la 
discuţiunea  altora,  ci  şi  constatări  şi  temeri  ale  lui  proprii,  care 
pentru  dînsul  au  tăria  unui  fapt  definitiv.  El  e  de  părere  anume 

că,  dela  legea  separaţiunii,  Statul  laic  a  slăbit,  şi  dacă  acum  se 
gîndeşte  el  la  un  nou  concordat  sau  la  o  formă  de  împăcare 
între  Stat  şi  Biserică,  nu  e  pentru  Biserică,  ci  din  interesul  Sta¬ 
tului,  deoarece  e  muncit  de  temeri  şi  îngrijorare  pentru  tăria  şi 
viitorul  Iui. 

Aşa  pusă  chestiunea,  adecă  din  punctul  de  vedere  al  trebu¬ 
inţelor  Statului,  preoţii  catolici  Naudet  şi  Briand  declară  legă¬ 
tura  dintre  Stat  şi  Biserică  cu  neputinţă  de  primit  de  autoritatea 
papală  şi  de  orice  adevărat  catolic.  Ei  cer  motive  de  ordin  bi¬ 
sericesc,  nu  numai  ale  Statului,  pentrucă  preoţii  niciodată  n’au 
fost  mai  lipsiţi  de  libertate  şi  mai  robiţi  decît  sub  regimul  ve¬ 
chiului  concordat;  pe  cînd  astăzi,  avînd  a  se  supune  numai  Papii, 
capul  lor  legiuit,  se  supun  mult  mai  bucuros. 

Mathiez,  iiber-cugetător  extrem  şi  profesor  la  facultatea  de 
litere  din  Besangon,  a  criticat  în  răspunsul  său  legea  dela  1905, 
pe  motivul  că  ea  asigură  numai  catolicilor  folosirea  clădirilor  care 
au  servit  cultului  catolic.  El  cere  «să  se  facă  Separaţiunea  şi  în 
suflete  şi  să  se  înceapă  iar,  cu  mai  multă  vioiciune,  lupta  omului 
împotriva  vrăjitorului»,  cum  numeşte  el  pe  preotul  catolic. 

In  sfîrşit,  dintre  protestanţi,  decanul  Vaucher  şi  pastorul  Ben¬ 
jamin  Couve  se  arată  favorabili  ideei  de  a  se  începe  un  con¬ 
cordat  nou.  In  separaţiunea  Bisericii  de  Stat  ei  nu  văd  un  prin¬ 
cipiu,  şi  nici  în  unirea  lor  un  adulter».  Ei  deplîng  mai  degrabă 

pornirea  societăţii  laice  de  azi  de  a  trece  cu  vederea  existenţa 
sau  cel  puţin  însemnătatea  faptului  religios.  Legea  dela  1905, 
spun  ei,  n’a  favorizat  în  destul  sentimentul  religios.  Deci  pro¬ 
testanţii  fac  deosebire  între  formă  şi  spirit,  între  aparatul  tot¬ 
deauna  perfectibil  al  unei  legi  şi  între  vieaţa  interioară  care  o 
caracterizează  cu  adevărat.  Un  concordat  sau  o  lege  oarecare 
de  natură  a  asigură  bisericilor  o  situaţiune  oficială,  ca  şi  şcoa- 

lelor,  o  lege  care  să  cinstească  sentimentul  religios,  —  acesta  e 

mai  mult  sau  mai  puţin  visul  protestanţilor  francezi. 

Dacă  stăm  acuma  şi  ne  întrebăm:  De  ce  această  schimbare 
în  spirite  după  un  timp  atît  de  scurt?  de  ce  începe  a-şi  face 
drum  ideia  că  nişte  raporturi  de  înţelegere  trebuie  să  se  lege 
între  Vatican  şi  Statul  francez?  —  cred  că  explicaţiunea  nu  e 
prea  grea,  cu  toată  părerea  pe  care  o  aveau  mulţi  că  de  acum 
înainte  în  actul  Separaţiunii  avem  a  face  cu  un  fapt  definitiv. 

Mai  întîi  trebuie  ştiut  că  starea  de  ignorare  în  care  Statul 
francez  s’a  pus  faţă  de  Biserica  romano-catolică  nu  poate  rămîneâ 
la  infinit  în  starea  aceasta,  pentru  simplul  motiv  că  nu  e  o  stare 
firească.  Intr’adevăr,  un  Stat  trebuie  să  aibă  ca  problemă  a  sa 
regularea  şi  organizarea  tuturor  factorilor  existenţi  într’însul,  pen- 
truca  vieaţa  tuturor  să  fie  cît  mai  bine  asigurată  şi  mai  exact 


51 


pusă  pe  calea  unei  desvoltări  şi  progres  firesc.  Nu  e  o  politică 
durabilă  şi  sănătoasă  aceea  de  a  te  face  că  ignorezi  unii  factori 
care  există  în  sinul  tău,  cînd  totuşi  ei  trăesc  în  chip  netăgăduit 
în  corpul  Statului  şi,  mărturisit  ori  nemărturisit,  influenţează  în 
chip  vizibil  vieaţa  lui.  Aceşti  factori  (în  cazul  nostru  factorul  re¬ 
ligios)  nu  vor  putea  fi  trecuţi  cu  vederea  pînă  la  infinit.  Ei  îşi 
vor  face  simţit  efectul  lor  şi  dela  o  vreme  va  trebui  să  te  explici 
cu  ei. 

Asta  şi  este  ceeace  crede  advocatul  Bonzon.  Poţi  numi  pe 
preot  «vrăjitor»,  cum  face  profesorul  liber-cugetător  Mathiez,  faptul 
e  că  el  există.  Şi  există  pentru  marea  majoritate  a  unui  popor, 
şi  oricît  ai  voi  să-l  ignorezi,  influenţa  lui  se  va  simţi. 

Par’că  a  fost  altfel  la  începutul  existenţei  Bisericii!...  Ea  a  în¬ 
ceput  a  trăi  într’un  regim  de  separaţiune  faţă  de  Statul  roman. 
Cine  a  pus  pe  Stat  să  declare  biserica  dominantă,  s’o  ia  ca  ajută¬ 
toare  la  îndeplinirea  problemelor  sale,  cu  un  cuvînt  să  se  înfră¬ 
ţească  cu  ea  şi  să  ducă  o  vieaţă  comună?...  Faptul  că  biserica 
există  şi-şi  făcea  tot  mai  simţit  efectul  ei.  Ar  fi  fost  spre  pa¬ 
guba  Statului  dacă  el  s’ar  fi  făcut  înainte  că  n’o  observă.  Căci 
tot  spiritul  public  se  schimbase  pe  încetul.  Oamenii  erau  cre¬ 
ştini  şi  nu  se  mai  învoiau  cu  formele  vieţii  păgîneşti,  iar  dacă 
erau  siliţi  să  se  împace  cu  ele,  mai  de  grabă  se  lepădau  de  ser¬ 
vicii  în  Stat,  de  participarea  la  vieaţa  publică.  Şi  cu  aceasta  eră 
păgubit  însuşi  Statul,  pentrucă  cei  mai  buni  din  cetăţeni  se  ţi¬ 
neau  departe  de  vieaţa  ţării  şi  deci  nu  contribuiau  cu  puterile 
lor  la  susţinerea  ei.  De  aici  trebuinţa  de  a  primi  biserica  drept 
un  factor  însemnat  în  organizarea  Statului,  —  şi  astfel  Statul  de¬ 
veni  creştin. 

Dacă  acum  se  arată  în  Francia  simptome  că  spiritele  se  por¬ 
nesc  spre  o  nouă  judecată  în  ceiace  priveşte  atitudinea  Statului 
faţă  de  biserică,  înseamnă  că  din  nou  se  verifică  faptul  petrecut 
la  începutul  creştinismului  şi  că  politica  de  ignorare  a  forţelor 
care  există  într’o  ţară  nu  e  din  cele  mai  bune.  Vrînd  nevrînd, 
în  îndeplinirea  funcţiunilor  tale  te  întîlneşti  şi  cu  «vrăjitorul»  şi  cu 
sentimentul  religios,  care  nu  se  poate  desfiinţa. 

Aceasta  o  şi  spune  Bonzon  şi  de  aceea  recomandă  el  că 
singura  politică  bună  e  de  a  onoră  pe  «vrăjitor»  şi  a-1  cîştigâ 
pentru  cauza  libertăţii.  El  declară  că  autoritatea  pontificală,  din 
punct  de  vedere  teoretic,  nu  poate  încheiă  legături  cu  Statul  laic, 
dar  dacă  acesta  cel  puţin  ar  luă  faţă  de  biserică  o  atitudine  de 
«necredinţă  afectuoasă»  (expresiunea  e  a  lui  Bonzon),  prin  mij¬ 
locul  unui  concordat  sau  al  oricărui  alt  tratat,  şi  ar  ajunge  să 
despartă  valoarea  socială  a  sentimentului  religios  de  formele  iui 
biseric 


eşti,  problema  ra 


biserică  şi  Statul  modern 

s’ar  apropia  de  o  soluţiune  statornică.  In  tot  cazul,  nu  se  va 
ajunge  niciodată  la  acest  rezultat  prin  legi  de  neîncredere,  de 
luptă  sau  de  separaţiune  absolută.  Cel  puţin  pînă  astăzi,  nu  s’a 
ajuns  în  Francia  la  acest  rezultat. 

Pînă  acum  impresiunea  publică  este,  că  prin  eliminarea  bi¬ 
sericii  Statul  laic  nu  numai  n’a  câştigat  nimic,  ci  chiar  a  şi  slăbit. 
Combătînd  biserica,  nu  ea  va  pierde,  ci  tot  Statul.  Biserica,  în 
orice  caz,  se  va  întări  şi  va  ieşi  triumfătoare. 

Acestea  sînt  părerile  lui  Bonzon  şi  ale  altora  ca  dânsul.  Ele 
surprind  prin  noutatea  lor,  şi  de  aceea  merită  toată  atenţiunea, 
şi  cu  atît  mai  mult,  cu  cit  nu  vin  dela  oamenii  bisericii,  ci  dela 
ai  Statului  laic  pentru  Statul  laic. 

Curînd  s’au  schimbat  părerile,  şi  e  de  sperat  că  ele  se  vor 
înmulţi  în  sensul  lui  Bonzon!... 

Arhim.  Scriban. 


BOGOMILISMUL  LA  ROMÂNI. 

—  Defectele  esenţiale  ale  ipotezei  bogomiliste.  — 

Ipoteza  despre  influenţa  bogomilică  printre  Românii  din 
nordul  Dunării  e  foarte  lipsită  de  temeiuri. 

Mărturiile  invocate  până  acum  de  «bogomiliştii»  români  — 
mărturii  externe  sau  culese  din  istorie,  dir  mai  ales  mărturiile 
interne  sau  acele,  cari  sunt  scoase,  o  parte,  din  vechile  monu¬ 
mente  de  limbă  românească  şi  din  domeniul  vieţii  poporului 
nostru,  —  nu  sunt  susţinute  printr’un  studiu  critic;  deaceea  ele 
ori  nu  dovedesc  ceeace  se  afirmă,  ori,  de  multeori  dovedesc 
contrarul. 

In  articolul  de  faţă  vom  face,  d’abiâ  în  termini  generali 
numai,  câteva  reflexiuni  nepretenţioase  cu  privire  Ia  ipoteza  bo- 
gomilistă. 

Premitem,  că  «bogomiliştii»  români  trebuia  să  ne  fi  dat  răs¬ 
punsuri  mai  deaproape,  trecute  prin  cercetări  critice,  cu  privire 
la  următoarele  întrebări  cardinale:  când  —  în  care  veac,  —  de 
unde,  pe  unde,  prin  concursul  căror  factori  şi  împrejurări  a  in¬ 
trat  bogomilismul  pe  pământul  românesc  din  nordul  Dunării; 
sub  ce  numire  specifică  s’a  aşezat  şi  a  sustat  aici,  şi:  unde  să-i 
fi  fost  centrul  de  aşezare  şi  de  propagandă? 

Istoria  noastră  culturală  n’a  primit  răspunsuri  precise  şi  cri¬ 
tice  la  acest  chestionar. 

Când  să  se  fi  strecurat  bogomilismul  printre  Români?  La 
aceasta  întrebare  chiar  B.  P.  Hasdeu,  fondatorul  ipotezei,  în 
butul  studiului  său  vast  şi  a  erudiţiei  sale,  dă  numai  un  răspuns 
ţinut  în  terminii  cei  mai  generali:  «Dela  950  până  la  1650...  a 
putut(f)  să  exercite  bogomilismul  o  influinţă  oarecare  (numai: 
oarecare?!)  mai  mare  sau  mai  mică,  dar  totdeauna  directă,  asupra 
învecinaţilor  români».1 * 3 

Indicaţiunea  aceasta  de  timp  e  atât  de  vagă  încât  nu  poate  fi 
luată  mai  deloc  în  serios.  Aceasta  o  recunoaşte  şi  însuşi  B.  P.  H  , 
când,  la  o  distanţă  de  câteva  pagini  numai,  în  lipsă  de  dovezi  si¬ 
gure  a  dat  numai  de  «indicii,  oarecari  motive  de  bănuială  despre 
trecerea»  propagandei  bogomilice  «în  Dacia-Traiană».a 

Tot  astfel  ne-au  rămas  datori  cu  răspunsul  la  această  în¬ 
trebare  şi  ceialalţi  cercetători  ai  trecutului  nostru,  cari  s’au  ocupat 
după  Hasdeu,  mai  mult  incidental  —  în  cursul  altor  studii  — 
de  chestia  bogomilismului  românesc.8 

Nu  mai  puţin  ni-a  rămas  dator  şi  d-i  1.  Ieşan,  care  într’o 
lucrare  foarte  vastă,  de  peste  800  pagini,  nu  a  putut  să  preci¬ 
zeze  mai  deaproape  timpul  furişării  bogomilismului  la  Români 
din  stânga  Dunării. 

Bogomiliştii  români  n’au  statorit  prin  cercetările  lor  nici 
aceea,  că  de  unde  şi  pe  unde,  şi  prin  concursul  căror  factori  şi 
împrejurări  să  fi  trecut  bogomilismul  dincoace  de  Dunăre. 

intâi  de  toate  nu  s’a  statorit  nici  măcar  atâta,  care  este 
propriu  zisa  şi  indiscutabila  patrie  a  bogomilismului. 

După  Hasdeu,  bogomilismul  născut  în  Persia,  renăscut  în 
«Bulgaria»,  a  «crescut  poate  chiar  în  România».4  Alţii  însă,  ră- 
zimaţi  pe  mărturia  istoricului  bizantin  O  Cedrenos,  pun  vatra 
sau  patria  bogomilismului  în  Macedonia.5 * 

Hasdeu  a  mers  pe  urma  cercetărilor  provenite  dela  autori 
slavi,  ca  C.  lirecek:  Qeschichte  der  Bulgaren,  cari  ţin  că  erezia 
pauliciană  s’a  desvoltat  în  erezie  a  bogomililor  pe  pământul  Bul¬ 
gariei;  pe  când  ceialalţi  cercetători  ai  chestiunei,  cari  merg  pe 
urma  afirmaţiunei  lui  G.  Cedrenos,  vor  ca  bogomilismul  să-l 
pună  in  legătură  cu  Macedonia  şi  în  deosebi  cu  elementul  ro¬ 
mânesc  de  acolo. 

1  Cuv  din  bătrâni  II.  259. 

5  O.  c.  II.  251. 

3  Mai  ales:  Dr  I  O  Sbiera  în  mai  multe  studii  ale  sale,  rezumate  din  punctul 
de  vedere  al  ipotezei  de  sub  întrebare,  in:  Contribuiri  p.  istoria  Românilor.  Cernăuţi. 
1906  —  Apoi  Dr  M  Oaster:  Literatura  poporană  română 

4  O.  c  11.  248. 

5  Dr.  1.  O.  Sbiera:  Contribuiri . . .  pag.  342.  De  această  părere  e  şi  d-1  1  Ieşan. 

(o  c.  pag.  681) 

In  scurt:  din  cele  două  tabere  protivnice  pe  terenul  acestor 
cercetări  nu  şi-au  spus  nici  una  cuvântul  definitiv  in  chestie. 
Din  cauza  aceasta,  cât  pentru  noi,  ne  pronunţăm  mai  mult  pe 
lângă  ceice  sunt  pentru  originea  slavică  a  bogomilismului  bal¬ 
canic. 

Tot  astfel  n’avem  stabiliri  precise :  pe  unde  şi  prin  ce  con¬ 
curs  să  fi  străbătut  bogomilismul  dincoace  de  Dunăre. 

După  Hasdeu,  el  n’aveâ  să  treacă,  din  data  ce  ar  fi  crescut 
chiar  în  România.  Dar  afirmaţiunea  aceasta  nu  e  verificată  până 
acum  prin  mărturii  istorice.  Prin  urmare  rămâne  să  ţinem  la 
originea  transdunăreană  a  bogomilismului. 

De  peste  Dunăre  a  putut  el  să  treacă  ori  din  Bulgaria,  ori 
din  Macedonia. 

Dacă  bogomilismul  ar  fi  venit  din  Bulgaria,  el  avea,  înainte 
de  toate,  o  cale  relativ  foarte  scurtă  până  în  România  de  azi 
şi  de  acolo  până  în  regatul  ungar.  Prin  urmare,  în  acest  caz,  e 
foarte  firesc  să  se  presupună,  că  —  mai  ales  având  românii  şi 
legături  ierarhice  cu  biserica  bulgară  —  influenţa  bogomilică  să  se 
fi  putut  remarcă  în  istorie  cât  mai  bine,  dacă  adecă  ea  de  fapt 
ar  fi  avut  proporţii  de  luat  în  seamă. 

Iar  dacă  erezia  numită  ar  fi  pornit  din  Macedonia,  avea  o 
cale  mult  mai  lungă  de  făcut  şi  împreunată  cu  mari  dificultăţi, 
având  să  treacă  până  la  noi,  ori  peste  Bulgaria  ori  peste  Sârbia, 
sau  poate  chiar  peste  Bosnia  devenită  mai  apoi  vatră  a  bogo- 
milismului  bosniac.  In  cazul  prim,  influenţa  respectivă  ar  fi  întrat 
în  Ardeal,  —  patria  monumentelor  literare,  cari  se  pretind  a  do¬ 
vedi  bogomilismul  printre  Români  —  peste  vechia  Muntenie, 
iar  în  cazul  al  doilea  peste  părţile  banatico-ungurene  locuite  de 
Români. 

Dintre  «bogomiliştii»  români  deabiâ  dl  Ieşan  s’a  încercat 
să  arate  mai  deaproape  drumul  ţinut  de  bogomili  —  din  Mace¬ 
donia  —  până  la  Românii  din  regatul  ungar,  şi  anume  peste 
Serbia,1  —  deci:  drumul  cel  mai  lung  şi  mai  dificil  dintre  cele 
două  remarcate  mai  sus  ca  posibile.  Dar  dovezi  pentru  confir¬ 
marea  acestei  aserţiuni,  şi  despre  timpul  trecerii  acesteia,  —  nu 
ne  prezintă,  ceeace  ar  fi  de  interes,  din  data  ce  e  ştiut,  că,  cel 
puţin  sub  o  durată  destul  de  lungă,  bogomilismul  a  fost  luat  la 
goană  şi  exterminat  din  Serbia  sub  dinastia  Nemanja.2 

Tot  astfel  au  fost  lăsaţi  necunoscuţi  factorii  şi  împrejurările, 
prin  cari  să  se  fi  propagat  la  noi  bogomilismul  slavilor  balcanici. 


1  I.  Ieşan:  o.  c,  771. 

J  lirecek:  1.  c,  (trad.  magh.) 

Din  acest  punct  de  vedere  eră  necesar  să  se  fi  dovedit  prin 
cercetări  neîndoioase,  nu  numai  motivele,  pentru  cari  bogomilii 
şi-au  părăsit  vechile  locuri  părinteşti  spre  a  luă  lumea  în  cap, 
ci  mai  ales  aceea,  că:  cine  a  predicat  bogomilismul  printre  noi? 
ce  factori  puteau  determină  apropierea  Românilor  de  această 
predică  atunci,  când  noi,  ca  biserică  aveam  legături  şi  vechi  tra¬ 
diţii  comune  cu  biserica  oficială  a  slavilor  sudici,  care,  şi  ea  îşi 
dădea  toată  silinţa  —  alăturea  de  puterea  de  stat  —  să  suprime 
aceea  erezie?.. 

In  cercetările  de  până  acum  ale  bogomiliştilor  români  s’au 
indicat  mai  cu  seamă  numai  motivele  de  silă  —  persecuţiile  po¬ 
litice  şi  religioase  —  pentruca  bogomilii  să-şi  părăsească  ve- 
trile  străbune  Dar  au  fost  accentuate  şi  împrejurări  de  acelea, 
prin  cari  se  pot  numai  admite  —  dar  nu  şi  dovedi  —  o  in 
fluinţă  bogomilică  printre  Români. 

Astfel  B.  P.  Hasdeu  reliefează1  « cunoscuta  toleranţă  a  clerului 
român ,  care  se  prefăcea  (?)  că  nu  vede  abaterile  celea  mărunte  (?) 
iar  în  parte  ignoranţa  dogmatologică  a  acestui  cler,  carea  nu-i 
permitea  a  stabili  o  distincţiune  precisă  între  credendum  şi  non 
credendum». 

Opinia  aceasta,  întâi  de  toate,  conţine  o  mare  «peatră  de 
sminteală»:  două  subiecte  —  toleranţa  şi  ignoranţa  —  cari  se 
eschid,  -  -  mai  mult  decât  ce  s’ar  sprijini,  —  şi  sub  raportul 
logic  şi  mai  ales  sub  cel  moral.  «Toleranţa»  involvă  în  sine  o 
cunoaştere  şi  astfel  ignoranţa  stă  la  opusul  extrem  al  gândirii 
logice  în  raport  cu  toleranţa.  Ori,  dacă  admitem  ignoranţa,  ca 
principiu  în  orientarea  dogmatologică  a  clerului  românesc  din 
trecut,  în  asemenea  caz  n’avem  dreptul  logic  de  a  vorbi  în  aceeaş 
legătură  a  vorbii  şi  de  toleranţă,  mai  ales  religioasă. 

Dar  B.  P.  H.,  ca  să  poată  ajunge  la  construirea  acestei 
opinii  din  cele  două  elemente,  al  «toleranţei»  şi  al  «ignoranţei», 
şi-a  făcut  o  punte,  uşor  de  spulberat,  între  cele  două  extreme  logice 
şi  rnai  ales  dogmatologice.  Această  punte  ar  fi  să  fie  o  nouă  opinie 
emisă  de  B.  P.  H  în  sensul,  că  profesiunea  bogomilică  ar  constă 
numai  în  nişte  «abateri  mărunte»  faţă  de  doctrina  pură  biseri¬ 
cească.  Noi,  la  vremea  sa,  vom  pune  în  paralelă  ambele  doctrine 
şi  practicele  religioase,  cu  care  ocazie  va  fi  evidentă  afirmaţia 
noastră  că  bogomilismul,  ca  doctrină  şi  ca  practică  religioasă,  nu 
se  puteau  confundă  nici  chiar  în  mintea  vechiului  şi  neînvăţa¬ 
tului  nostru  cler. 

Toţi  ceice  s’au  ocupat,  incindental  sau  chiar  dinadins,  de 
chestiunea  bogomilismului  printre  români,  merg  necondiţionat 


O.  c.  II.  259. 

pe  urmele  lui  B.  P.  H  ,  gata  chiar  să  jure  pe  opinia  arătată  a 
dânsului.  Intre  ei  deabiâ  se  mai  găsesc,  cei  mai  luminaţi  numai, 
cari  să  adaugă  o  nouă  pietricică  la  artificiala  clădire  a  ipotezei 
bogomilice.  Astfel  d-1  lorga  atinge  lipsa  de  păstorire  sufletească 
la  Români1,  pentruca  mai  apoi2  să  ne  spună,  despre  poveşti  bo¬ 
gomilice  aduse  de  preoţi  bulgari  printre  români  şi  despre  legea 
de  entuziasm  şi  de  suferinţă'1 *  a  bogomililor,  care  lege  nu  putea 
să  nu  placă  Românilor  robi  unui  trai  plin  de  suferinţe.  Şi  nu 
micşorând,  o  spunem,  că  mult  ni-ar  fi  plăcut  să  aflăm,  măcar  alt¬ 
undeva,  indicaţii  mai  deaproape  în  scrisul  dlui  N.  Iorga  pentru 
confirmarea  acestei  afirmaţiuni. 

Astfel  se  construeşte  zilnic,  mai  departe  ipoteza  unui  bogo- 
miiism  printre  Români,  din  posibilităţi  şi  nu  prin  dovezi  istorice. 
Tragem  aceasta  linie  demarcativă  şi  apoi  mergem  mai  departe. 

Dacă  printre  Românii  din  stânga  Dunării  ar  fi  existat  vr’un 
bogomilism  notorie  şi  influent  ar  trebui  să-l  trădeze  şi  o  numire 
specifică,  pe  care  s’o  fi  adoptat  secta  bogomilă  la  Românii  aceştia 
s’au  s’o  fi  dat  de  gol  altcineva  din  afară:  istoria.  Dar  o  atare 
numire  nu  ne  este  cunoscută. 

Câţi  «bogomilişti»  români  mai  de  seamă  s’au  ocupat  cu 
chestia  influenţei  acestei  erezii  printre  Români,  aproape  fiecare 
dă  sectarilor  câte-o  numire  deosebită.  B.  P.  H.  le  zice  consec¬ 
vent  «bogomili»,  Dr.  I.  Q.  Sbiera  «paulicieni»,  iar  I.  leşan  «pa- 
terenei»1.  Şi  d’abiâ  cest  din  urmă,  d-1  1.  Ieşan  crede,  a  fi  cu 
temeiu,  cape  «sectarii  români  din  Carpaţi»,  cari  ar  avea  un  fel 
propriu  de  a  fi5 *,  să  i  înfăţişeze  sub  numirea  specifică  de  «oameni 
buni»,  dar  şi  de  «paulicieni»15.  Ba  d-1  1.  Ieşan  pretinde  a  şti  bine 
că  bogomilii  se  numiau  între  olaltă  «oameni  buni»;  că  alocuţia 
Românului  de  «oameni  buni»  s’ar  reduce  ia  bogomili;7  că  chiar 
cuvântul  «bogomil»  e  numai  o  traducere  incorectă  a  românes¬ 
cului  «oameni  buni»8  ba  şi  terminul  bogomilic  de  «babun»  ar 
fi  numai  o  derivaţie  slavă  stricată  din  românescul  «oameni  buni»9. 

1  N.  Iorga:  Ist.  !it.  relig.  pag.  19. 

-  N.  lorga:  Ist.  Bis.  Rom.  I.  756 

8  N.  Iorga:  o.  c.  1.  76.  —  Bogomilismul,  duşman  al  bogăţiei,  al  puterii,  al  trufiei 
popilor,  al  sărbătorilor  in  cari  vedea  deopotrivă  momeli  ale  ciracului,  bogomilismul 
trist,  chinuit,  superstiţios,  lege  a  celor  mai  umili  şi  mai  nenorociţi  dintre  oameni,  cari 
prin  acest  eres  întunecat  se  simţiau  mai  sus,  mai  aproape  de  Dumnezeu,  a  trebuit  să 
câştige  mai  ales  pe  acei  Români  cari  aveau  mai  multe  de  îndurat.  Ist.  lit.  relig.  20. 

*  I.  Ieşan:  O.  c.:  dela  deasa  recitare  a  Rugăciunii  domneşti  « Pater  noster». 

*  O.  c.  828. 

“  O.  c.  691. 

7  O.  c.  682  ele.  De  aceeaş  părere  eră  şi  B.  P.  Hasdeu  şi  mai  e  d-1  Dr.  1.  G. 
Sbiera. 

8  o.  c.  682. 

8  O.  c.  771. 

...Dar  nici  la  d-1  I.  Ieşan,  în  opul  său  de  peste  800  pagini, 
nici  Ia  alţi  «bogomilişti»  premergători  n’am  găsit  temeiuri  de 
admis  pentru  confirmarea  ipotezei,  nici  din  punctul  de  vedere 
al  numirii  date  sectarilor  bogomili  de  printre  Români.  Din  contră, 
chestiunea  numirii,  de  care  vorbim,  se  poate  verifică  mai  te¬ 
meinic  dintr’un  punct  de  vedere  —  antibogomilic  sau  creştin, 
la  care  vom  reveni  separat. 

Pe  bogomiliştii  noştri  îi  mai  întrebăm:  unde  sunt  mărturiile 
despre  centrele  bogomilice  de  organizaţie  şi  de  propagandă ,  cu¬ 
noscute  istoriei? 

Noi  ştim,  că  bogomilismul,  în  toate  ţările  orientale  şi  apu¬ 
sene,  pe  unde  tocmai  ajunsese  a  se  afirmă,  aveâ  centre  organi¬ 
zate  şi  răsună  istoria  de  martirajul  acestor  eretici,  cunoscuţi  sub 
deosebite  numiri. 

In  Tracia  —  ne  spune  Hasdeu1  —  bogomilii  aveau  dejâ  în 
veacul  al  zecelea  şase  centre  bisericeşti. 

D-1  1.  Ieşan  ştie  să  ne  spună,  că  pe  vremea  imperiului  ro- 
mâno-bulgar,  secta  aceasta  aveâ  16  episcopate,  din  cari  3  în 
Franţa,  7  în  Italia  de  nord,  iar  6  în  Balcanul  întreg.  D-1  I.  ne 
arată  şi  sediile  acestor  centre  organizate,  punându-le  pe  toate 
pe  malul  drept  al  Dunării.2  Ba  ştie  şi  de  alte  centre  de  ale  ereziei, 
cari  erau  situate  prin  Achaja  şi  în  Azia-micăp  dar  nici  un  bo- 
gomilist  român  —  nici  d-i  I.  ieşan,  nici  altcineva  —  nu  ne  ştie 
numi  nici  măcar  un  singur  centru  de  acest  fel  pe  malul  stâng 
al  Dunării.  Dr.  G.  C. 


y.  Th.  o  sn  a.  s. 


CHESTIUNI  VITALE 

XIV. 

Om  sau  maşină? 

Determinismul,  departe  de  a  fi  negarea 
libertăţii  morale,  dimpotrivă  e  o  condiţie  ne¬ 
cesară  a  ei,  cum  şi  a  tuturor  celorlalte  ma¬ 
nifestări.  CI.  Bernard. 

începând  acest  subiect,  ţinem  să  spunem  că  nu  ne  gândim 
să-l  tratăm  din  punct  de  vedere  social,  nici  nu  vom  vorbi  aci 
de  acei  nenorociţi  de  ambe  sexe,  pe  cari  civilizaţia  noastră 
modernă  tinde  să-i  aducă  în  stare  de  maşini,  şi  cari,  în  urma 
unui  salar  insuficient  şi  a  unei  creşteri  de  muncă  perpetuă  pier 

1  O.  c.  II.  250  (după  C.  Iirecek:  Osch.  der  Bulgaren :  155,  174  şi  175). 

3  I.  Ieşan :  o.  c.  768. 

s  O.  c.  770. 

uzându-şi  trupul  şi  spiritul  înainte  de  a  ajunge  la  o  vârstă  mij¬ 
locie.  Câtă  vreme  un  lucrător  nu  va  câştigă  îndeajuns  pentru 
a  şi  întreţinea  întreaga  lui  familie,  câtă  vreme  mama,  spre  a  com¬ 
pletă  câştigul  bărbatului,  va  fi  silită  să-şi  părăsească  copiii  ca  să 
se  ducă  în  atelier,  datoria  oamenilor  cinstiţi  va  fi  să  protesteze 
cu  tărie  şi  să  lucreze  la  regenerarea  socială,  mai  ales  dacă  ei  au 
totul  din  belşug. 

Insă  nu  subiectul  acesta  îl  vom  trată  noi,  ci  am  vrea  să  luăm 
chestiunea  mai  de  sus,  s’o  reducem  la  principiu,  lăsând  apoi  fie¬ 
căruia  grija  de  a  trage  din  ea  urmările  practice. 

In  zilele  noastre,  trebuie  să  mărturisim  că  pentru  mulţi  sa¬ 
vanţi,  titlurile  de  nobleţă  ale  rasei  omeneşti  s’au  scoborît  în  chip 
cu  totul  curios.  Altădată,  omul  credea  că  a  ieşit  din  Dumnezeu, 
direct  din  coapsa  lui  Jupiler ,  fiu  adevărat  al  zeilor.  Chiar  şi  azi 
în  Indii,  castele  îşi  atribuesc  originea  lor  diferitelor  părţi  din  corpul 
zeităţii.  Brahma  vine  din  gura  lui  Dumnezeu ;  Cşatria  din  braţul, 
Vaisya  din  coapsa  şi  Sudra  din  piciorul  lui. 

In  ţările  noastre  civilizate  s’a  schimbat.  Savanţii  noştri  ne-au 
învăţat,  acum  vreo  30  de  ani,  că  ne  tragem  din  animal  şi  în 
deosebi  din  maimuţă,  nu  fiindcă  ea  e  cel  mai  urît  animal  —  numai 
cei  răi  ar  putea  crede  aşa  ceva  —  ci  pentrucă  cu  ea  seamănă 
în  mai  mult...  anatomiceşte  vorbind.  Mi-aduc  aminte  că  am  văzut 
în  cabinetul  de  lucru  al  unuia  din  savanţii  noştri  profesori  o  fo¬ 
tografie  mare  de  maimuţă  pusă  în  ramă  şi  aşezată  în  părete : 
vreun  strămoş  de  elită,  fără  îndoială.  Aceiaşi  profesori  ne-au  în¬ 
văţat  să  zicem  chimpanzeului  sau  urangutanului  din  cuşcă,  tata- 
mare  şi  mama-mare,  căci  —  să  nu  fie  cu  supărare  sexului  frumos 
—  originea  noastră  din  maimuţă  e  tot  atât  de  reală  în  privinţa 
tatălui  ca  şi  a  mamei. 

Teoria  aceasta,  dacă  se  va  putea  dovedi  odată  cu  siguranţă, 
ceeace  e  foarte  posibil,  întrucât  mă  priveşte  pe  mine,  mă  lasă 
cu  totul  indiferent.  Să  tot  aibă  animalele  legături  de  rudenie  cu 
omul,  eu  cel  puţin  nu  mă  simt  de  loc  maimuţă,  nici  cetitorii  mei, 
cred,  şi  cu  atât  mai  puţin  savanţii  noştri!  Fie  că  lutul  din  care 
am  fcst  frământat  vine  direct  din  pământ,  fie  că  a  trecut  printr’o 
serie  de  trepte  intermediare  din  ce  în  ce  mai  desvoltate,  mie  tot 
una  mi-e.  Dar  Vă  rog!  Să  nu  mergeţi  mai  departe  şi,  sub  pre¬ 
text  de  ştiinţă,  să  veniţi  şi  să  ne  demonstraţi  eă  suntem  maşini 
şi  nimic  mai  mult.  Insă  unul  din  rezultatele  ştiinţei  moderne  acesta 
e.  Ea  a  făcut  descoperirea  splendidă  că  omul,  care  se  credea  fiu 
al  zeilor,  nu  e  decât  o  simplă  roată,  care  face  parte  dintr’un  vast 
angrenaj  care  se  învârteşte  vrând  nevrând,  fără  să-şi  dea  seama 
chiar.  Să  tot  protesteze,  dar  trebuie  să  ştie  că  numai  orgoliul 
lui  l-a  făcut  să  creadă  că  e  liber  şi  de  origină  divină. 

Partea  nostimă  e  că  omul  a  ajuns  aci  în  momentul  celor  mai 
minunate  descoperiri,  în  clipa  când  părea  că  a  ajuns  punctul  cul¬ 
minant  al  culturii  ştiinţifice.  Eră  nevoie  oare  să  lucreze,  să  stu¬ 
dieze  şi  să-şi  bată  capul  atât  de  mult,  dacă  eră  vorba  să  ajungă 
la  un  rezultat  atât  de  ridicul?  Dacă-i  aşa,  să  lăsăm  pe  sălbatici 
cu  iluziile  lor  şi  să  nu  le  aducem  o  civilizaţie  atât  de  amăgitoare. 

Şi  vreţi  să  ştiţi  cum  au  ajuns  unii  dintre  savanţii  noştri  (zic 
unii,  deoarece  un  mare  număr  dintre  ei  n’au  ajuns  aci,  şi  încă  din 
cei  mai  mari)  la  această  concluziune?  Observând  unele  acte  numite 
libere  de  cei  mai  mulţi  muritori,  au  fost  jigniţi  de  libertatea  aceasta, 
care  nu  cadra  cu  restul  sistemului  lor  şi  atunci  pur  şi  simplu  au 
negat  o.  Omul  se  crede  liber,  au  zis  ei:  curată  greşală  e  doar 
o  aparenţă.  Dupăcum  nu  există  efect  fără  cauză,  fiecare  faptă  a 
lui  e  urmarea  şi  efectul  unei  cauze  necunoscute,  care  o  făcea 
cu  totul  inevitabilă.  Apanajul  savantului  modern  e  să  descopere 
cauza  aceasta  şi  să  recunoască  că  omul  e  târît  în  mod  necesar 
de  ea. 

Un  exemplu:  Culeg  o  floare.  Cred  că  sunt  liber  s’o  culeg: 
iluzie!  Eram  silit  s’o  culeg  şi  nu  puteam  face  altfel.  In  mine  e  o 
forţă  oarbă  şi  fatală,  de  care  am  ascultat  ca  o  maşină:  cauza  as¬ 
cunsă  e  nasul  meu  impresionat  de  mirosul  florii,  ochiul  care  e 
atras  de  strălucirea  colorilor  şi  inima  lipită  de  o  persoană  iubită 
căreia  eram  obligat  în  chip  fatal  să-i  aduc  aşa  zisa  floare.  In 

simplul  act  al  culegerii  unei  flori,  a  fost  în  joc  fără  să  mă  gândesc 

la  asta,  un  întreg  mecanism  şi  una  din  roatele  lui  am  fost  eu  însumi. 

Alt  exemplu:  Văd  un  om  căzând  în  mare.  M’arunc  în  apă 
ca  să-l  scap,  cu  toate  că  omul  acesta  mi-e  necunoscut.  Şi  aci 
credeam  că  am  lucrat  liber:  de  loc!  Am  fost  constrâns  să  fac 
fapta  aceasta,  fiind  împins  de  o  forţă  atotputernică,  căreia  mi-erâ 
imposibil  să  mă  opun.  Nu  eram  mai  liber  ca  lăcustele  acelea 

cu  care  se  joacă  copiii,  aşezate  pe  un  resort  destul  de  tare  ca 

să  le  facă  să  sară,  odată  puse  în  condiţiunile  cerute.  Lăcusta  auto¬ 
matică  n’are  drept  să  creadă  că  e  liberă:  cu  atât  mai  puţin  eu. 

Când  întind  braţul  ca  să  parez  o  lovitură,  nu  lucrez  liber, 
căci  e  o  mişcare  reflexă,  necesară  şi  inconştientă.  Deasemenea, 
dacă  întâlnesc  o  persoană  antipatică  şi  căreia  îi  dau...  o  palmă, 
sunt  absolut  silit  s’o  fac,  şi  nimic  nu  mă  poate  opri.  Resortul 
ascuns  în  braţul  meu  trebuie  să-şi  producă  mişcarea:  cu  atât  mai 
rău  dacă  mişcarea  jigneşte  pe  aproapele  meu.  Brrrr...  când  toată 
societatea  va  fi  convertită  la  doctrina  aceasta,  vieaţa  va  fi  im¬ 
posibilă! 

Asta  îmi  aduce  aminte  de  o  prăvălie  de  anul  nou,  pe  care 
am  văzut-o  în  copilărie.  Erau  acolo  nişte  soldaţi  de  plumb  miş¬ 
caţi  printr’un  mecanism  ingenios,  cari  se  luptau  pe  un  câmp  de 

bătaie:  Şi  acum  parcă  văd  cum  un  soldat  prusian  ridică  patul 
puştii  asupra  unui  soldat  francez  rănit  şi  culcat  la  pământ.  Ori 
de  câte  ori  acesta  din  urmă  se  sculă  în  sus,  neamţul  se  plecă  în 
chip  mecanic  ca  să-i  deâ  o  lovitură  puternică  cu  puşca.  Mişcarea 
aceasta  pururea  aceeaş,  dură  de  mai  mulţi  ani,  şi  dacă  prăvălia 
mai  există,  mişcarea  continuă  de  sigur  şi  acum.  Tot  acolo  am 
văzut  şi  pe  nişte  condamnaţi,  cari  ajungeau  printr’o  zguduire  pu¬ 
ternică  până  la  o  tânjire  mare,  în  care  diavolul  în  persoană  îi 
omora  cu  un  ţăpoi:  e  adevărat  că  focul  acela  nu  ardeâ  deoarece 
condamnaţii  ieşiau  din  nou  şi  începeau  aceeaş  mişcare.  Aceste 
personagii,  cari  păreau  libere,  nu  erau  însă  decât  nişte  maşini 
prinse  într’un  angrenaj.  După  cât  se  pare,  libertatea  omului  n’ar 
mai  fi  o  realitate. 

Veţi  zice  că  exagerez.  De  loc.  Dovadă  teoria  vestitului  italian 
Lombrozo,  după  care  crimele  asasinilor  n’ar  fi  decât  produsul  unei 
conformaţii  a  urechilor  şi  a  craniului. 

Partizanii  determinismului  ne-au  citat  adesea  comparaţia  mă¬ 
garului  lui  Buridan,  aşezat  la  egală  distanţă  de  două  grămezi  de 
fân,  una  la  dreapta  şi  alta  la  stânga;  presupuneţi,  ni  se  spune,  că 
cele  două  grămezi  de  fân  au  exact  aceeaş  dimensiune,  aceeaş  apa¬ 
renţă,  acelaş  miros  şi  măgarul  nostru  fiind  atras  deopotrivă  de 
ambele  părţi,  nu  se  va  mişcă:  Ce  zic?  Cu  siguranţă  că  va  muri 
de  foame  alături  de  această  masă  copioasă. 

Trebuie  să  mărturisim  că  sistemul  evoluţiei  a  adus  un  mare 
serviciu  teoriei  mecanismului  sau  determinismului  universal;  căci 
după  ea,  universul  nostru,  ieşit  din  nebuloasa  primitivă,  evolu¬ 
ează  încet,  încet,  în  chip  automat,  ca  un  ceasornic.  Dacă  s’ar 
dovedi  lucrul  acesta,  ce  simplă  ar  îi  ştiinţa !  Câte  greutăţi  ar  dis¬ 
părea  atunci ! 

Evident,  că  dacă  am  isbutî  să  dovedim  aşa  ceva  ar  trebui 
să  ne  plecăm  înaintea  adevărului  fără  şovăire  şi  oricare  ar  fi  ur¬ 
mările,  deoarece  nu  e  vorba  de  o  chestiune  de  sentiment,  ci  noi 
vrem  adevărul  cu  orice  preţ.  Până  atunci  însă,  ne  permitem  să 
semnalăm  unele  din  urmările  cari  vor  rezulta  de  aci.  Multe  greu¬ 
tăţi  n’ar  mai  există,  e  drept,  dar  imediat  s’ar  ivi  altele  şi  mai  mari. 
Astfel,  responsabilitatea  omului  ar  fi  suprimată.  In  cazul  acesta 
ce  mai  e  nevoie  de  legi,  tribunale,  judecători,  închisori  etc.,  daca 
totul  se  întâmplă  în  chip  fatal,  fără  ca  omul  să  poată  face  ceva? 
Ar  mai  putea  fi  vorba  oare  de  om  într’o  asemenea  teorie  ?  Sigur 
că  nu,  deoarece  am  avea  numai  maşini. 

încă  odată,  dacă  ăsta  e  adevărul,  nu  trebuie  să  ne  opunem, 
ci  trebuie  să  spunem  sus  şi  tare  că  pe  lângă  savanţii,  de  cari 
vorbii,  mai  sunt  şi  alţii  tot  aşa  de  distinşi,  cari  ajung  la  con¬ 
cluzii  diametral  opuse.  Aşa  e  Claude  Bernard,  cel  mai  mare  fi- 

ziolog  francez  al  veacului  din  urmă:  departe  de  a  negă  libertatea 
în  numele  determinismului,  el  făcea  în  ea  o  condiţie  a  acestuia. 
In  lecţiile  lui  asupra  fenomenelor  vieţii,  el  spune  următoarele: 
«Determinismul,  departe  de  a  fi  negarea  libertăţii  morale,  dimpo¬ 
trivă,  e  condiţia  neapărată  a  ei,  ca  şi  a  tuturor  celorlalte  mani¬ 
festări  vitale».  In  paginile  următoare  vom  studia  teza  aceasta. 

Şi  ca  să  începem,  vom  dâ  o  foarte  mare  extensiune  deter¬ 
minismului  din  universul  material.  Acum  nu  mai  suntem  în  vremea 
forţelor  ascunse,  divinizate,  a  dracilor,  duhurilor  pământului  şi  a 
zinelor,  cari  spre  a  juca  feste  oamenilor  sau  dimpotrivă  spre  a 
li  se  face  plăcuţi,  puteau  transformă  natura  după  placul  lor.  Nu 
credem  într’un  Dumnezeu  arbitrar,  care  să  schimbe  după  capriciul 
lui  legile  pe  cari  le-a  stabilit.  O  asemenea  concepţie  ar  face  ştiinţa 
imposibilă:  mă  întreb  chiar  dacă  vieaţa  n’ar  ajunge  tot  aşa.  Trebuie 
ca  toţi  savanţii,  din  toate  veacurile  şi  din  toate  ţările,  punân- 
du-se  independent  unii  de  alţii  în  aceleaşi  condiţiuni,  să  poată 
face  aceleaşi  experienţe.  Căci  e  recunoscut  azi  şi  orice  om  puţin 
cultivat  n’are  drept  s’o  conteste,  că  determinismul  sau  mecanismul 
e  legea  lumii  materiale:  totul  se  întâmplă  în  urma  unor  cauze 
cunoscute  sau  necunoscute  totdeauna  aceleaşi,  după  legi  neclin¬ 
tite,  cu  o  exactitate  matematică. 

Astronomul  vă  va  spune  oara,  minuta,  secunda  precisă  a  unei 
eclipse  de  lună,  care  se  va  produce  peste  două  mii  de  ani  de 
acum  încolo,  şi  dacă  calculul  iui  e  bine  făcut,  profeţia  Iui  va  fi 
exactă  în  totul.  Acelaş  caracter  determinist  îl  găsim  şi  în  feno¬ 
menele  cari  se  produc  pe  globul  nostru.  Astfel,  în  lumea  mi¬ 
nerală,  gazele  condensate  sub  forma  norilor  cad  în  formă  de  ză¬ 
padă  pe  vârfurile  munţilor  noştri,  cari  se  acopăr  astfel  cu  ză¬ 
pezi  şi  gheţari.  Soarele  îi  topeşte  regulat  vara,  apa  se  scurge  în 
rîuri,  în  torente  şi  în  fluvii,  cari,  după  un  curs  mai  mult  sau  mai 
puţin  lung,  se  vor  vărsă  în  mare.  Aci  după  o  staţionare,  care 
variază  după  latitudini  şi  epoci,  apa  aceasta  se  evaporează,  fiind 
absorbită  de  razele  soarelui.  Vaporii  se  condensează  din  nou  în 
nori,  cari,  împinşi  de  vânt,  se  îndreaptă  spre  Alpi,  pentru  a  în¬ 
cepe  acelaş  ciclu  pe  care-l  indicarăm.  Nenumărate  mulţimi  de 
molecule  sunt  prinse  par’că  de  o  roată  colosală,  care  le  învâr¬ 
teşte  vrând  nevrând  şi  astfel  se  formează  atmosfera  respirabilă, 
mai  mult  sau  mai  puţin  umedă.  Şi  marele  motor  al  acestei  gi¬ 
gantice  mişcări,  e  soarele,  care  pune  în  mişcare  întreaga  maşină. 
Şi  vântul  vine  tot  din  acest  motor,  deoarece  se  produce  pretu¬ 
tindeni  unde  atmosfera  încălzită  se  ridică  şi  aduce  după  ea  o  de¬ 
plasare  a  straturilor  inferioare  ale  aerului. 

Insă  umezeala  aceasta,  care  se  află  într’o  mişcare  continuă, 
unită  cu  acţiunea  soarelui  face  ca  lumea  vegetală  să  apară  şi  să 

se  desvoalte.  Plantele  nu  sunt  altceva  decât  nişte  acumulatori  ai 
căldurii  solare,  ai  soarelui  înmagazinat,  dacă  îndrăsnesc  să  mă  ex¬ 
prim  astfel:  de  aci  cărbunele  de  peatră  şi  lemnele  de  încălzit, 
cari,  arse  în  sobă,  nu  fac  altceva  decât  să  redea  căldura  con¬ 
densată  a  soarelui.  Vegetalul  e  forţă  vitală,  care  provine  din  soare, 
însă  a  cărui  vieaţă  e  cu  totul  inconştientă.  El  există  fără  să  ştie,  se 
reproduce  fără  să  vrea,  mişcat  de  acelaş  motor,  care  mişcă  mi¬ 
neralul.  Insă  în  această  mişcare  continuă  a  lumii  vegetale,  se  pro¬ 
duce  un  fenomen  capital.  Fiecare  plantă,  sub  acţiunea  soarelui, 
absoarbe  acidul  carbonic  din  aer  şi  reţine  carbonul,  care-i  ser¬ 
veşte  Ia  formarea  ţesăturilor,  pentru  a  degajă  oxigenul,  de  care 
au  neapărată  nevoie  fiinţele.  El  îndeplineşte  deci  funcţiunea  de 
agent  purificator  al  aerului  şi  face  ca  să  apară  şi  să  se  desvoalte  o 
vieaţă  superioară,  vieaţa  animală. 

Animalul  la  rândul  lui,  ca  şi  planta,  nu  e  altceva  decât  soare 
acumulat:  o  cantitate  oarecare  de  căldură,  adecă  de  mişcare,  con¬ 
densată  spre  a  formă  forţa  aceasta,  pe  care  o  numim  animal.  Insă 
acesta  din  urmă  nu  e  de  loc  mai  liber  ca  planta,  căci  e  înfrânat  de 
instincte,  care-i  asigură  desvoltarea  şi  de  care  nu  se  poate  lipsi 
fără  a  muri.  Instinctele  acestea  sunt  un  fel  de  şine  de  drum  de 
fier,  cari  îi  fac  să  meargă  foarte  repede  şi  departe  dar  totdeauna 
în  aceiaş  direcţie.  Ştiu  bine  că  mi  se  pot  cită  fapte,  cari  par  a 
dovedi  că  animalul  se  bucură  de  oarecare  libertate.  Calul  e  ca¬ 
pricios  uneori,  cânele  poate  arătă  un  devotament,  care  pare  a-1 
scăpă  de  instincte.  Cu  toate  astea,  animalul  nu  progresează.  Aşa, 
de  când  se  studiază  albina,  aproape  de  doua  mii  de  ani  şi  mai 
bine,  s’a  văzut  că  totdeauna  îşi  face  fagurii  de  miere  la  fel.  Să-i 
tot  pună  omul  la  dispoziţie  unelte  din  ce  în  ce  mai  bune,  de  geaba, 
căci  albina  urmează  aceleaşi  procedee  ca  altădată. 

Nu,  animalul  nu  e  liber,  ci  e  prins  în  angrenajul  determi¬ 
nismului  universal,  sau,  dacă  vrem  să  vorbim  de  libertate  la  el, 
trebuie  să  spunem  doar  că  la  el  observăm  primul  simptom  al 
libertăţii,  ca  aurora  unei  zile.  Nu  mai  e  noaptea  neagră  a  lumii 
minerale  sau  vegetale,  ci  clipa  când  cocoşul  cântă  spre  a  vesti 
apariţia  apropiată  a  astrului  luminos. 

Tot  astfel  e  şi  cu  corpul  omului,  care  nu  e  altceva  decât  corpul 
perfecţionat  al  animalului;  făcut  posibil  prin  cele  trei  lumi  care-l 
preced,  rezumat  al  acestor  lumi  şi  condensator  al  căldurii  solare, 
corpul  e  o  maşină  admirabilă  formată  din  mai  multe  roţi.  In  el 
totul  se  face  în  chip  mecanic,  totdeauna  la  fel:  când  înghit  o 
bucată  de  pâne,  roatele  interioare  intră  îndată  în  mişcare,  tăind, 
sfărâmând,  mestecând  şi  schimbând  aşa  zisa  bucată,  pânăce  fie¬ 
care  element  şi-a  ocupat  locul  lui  întărind  întregul  organism.  Pul- 
saţiunile  inimii  mele  nu  sunt  nimic  altceva  decât  tic-tacul  unui 

pendul,  care  arată  că  merge  şi  totodată  îi  asigură  şi  mersul. 
Fiecare  organ,  fiecare  membru,  fiecare  moleculă  din  corpul  meu, 
funcţionează  după  anumite  legi,  fixate  de  mai  înainte.  In  fine,  un 
determinism  absolut.  Prin  corpul  meu  şi  eu  sunt  prins,  prin  ur¬ 
mare,  în  angrenajul  universal,  şi  mi-e  oprit  să  ies  din  el,  dacă 
vreau  să  trăesc. 

Astfel,  deci,  până  la  corpul  omului  inclusiv,  domneşte  de¬ 
terminismul:  mineralul,  vegetalul,  animalul,  corpul  omenesc  sunt 
atâtea  forţe  oarbe  şi  inconştiente,  mai  mult  sau  mai  puţin  pu¬ 
ternice,  mai  mult  sau  mai  puţin  desvoltate,  admirabil  ţinute  în  echi¬ 
libru  de  un  motor  gigantic,  şi  supuse  unor  legi,  cari  fac  din  uni¬ 
vers  un  cosmos,  adecă  o  armonie  minunată.  Fiecare  regn  se  su¬ 
prapune  peste  regnul  precedent  şi  asigură  apariţia  celui  următor. 
Pe  măsură  ce  ne  urcăm  pe  scara  fiinţelor,  desvoltarea  creşte  şi 
vedem  apărând,  cu  organisme  din  ce  în  ce  mai  complicate,  ma¬ 
nifestări  de  vieaţă  din  ce  în  ce  mai  înalte. 

Insă  dacă  fenomenele,  pe  cari  le-am  amintit  sunt  singurele, 
dacă  mecanismul  e  ultimul  cuvânt  al  lumii  noastre,  trebuie  sa 
putem  prezice  exact  ce  se  va  întâmplă  în  sinul  omenirii  în  cu¬ 
tare  sau  cutare  ţinut,  peste  atâţia  sau  atâţia  ani.  Odată  cunos¬ 
cute  legile  lumii  savantul  trebuie  să  poată  deduce  matematiceşte 
din  ele  urmările  posibile  într’un  număr  oarecare  de  ani  şi  de 
veacuri.  Dacă  astronomul  ne  prezice  cu  siguranţă  apariţia  unei 
comete  în  câteva  mii  de  ani,  nu  înţeleg  de  ce  n’ar  putea  prevesti 
aşa  de  bine  ce  va  fi  omenirea  în  acelaş  spaţiu  de  timp.  Mai 
mult,  fără  vreo  sforţare  de  imaginaţie,  ne  putem  închipui  un  sa¬ 
vant  ideal  asistent  la  apariţia  nebuloasei  primitive,  care  cuprindea 
întregul  univers,  şi  în  deosebi  planeta  noastră  în  ea:  Savantul 
acesta,  cunoscând  foarte  bine  legile  lumii,  ar  fi  putut  prevedea 
exact  tot  ce  s’a  întâmplat,  istoria  diferitelor  popoare,  cari  s’au 
succedat  pe  globul  nostru,  şi  mai  ales  apariţia  oamenilor  mari 
cari  au  făcut  revoluţie  în  omenire.  Nu  ne-am  află  atunci  în  faţa 
unei  probleme  de  aritmetică?  Odată  procurate  datele  problemei 
n’ar  trebui  trase  imediat  şi  concluziile? 

Nu  putem  exprima  o  asemenea  ipoteză,  fără  a-i  vedea  ime¬ 
diat  imposibilitatea,  sau  chiar  absurditatea.  De  ce?  Fiindcă  pro¬ 
blema,  care  eră  atât  de  simplă  până  la  corpul  omului,  aci  se  com¬ 
plică  cu  totul  prin  apariţia  unui  element  nou,  care  poate  jigni  pe 
savanţi,  dar  care  totuş  nu  se  poate  înlătură.  Şi  elementul  acesta 
e  libertatea.  Libertatea  nu  se  putea  prevedea  în  nebuloasa  pri¬ 
mitivă,  şi  nu  eră  nevoie  să  fie.  Asta  n’o  împiedecă  însă  de  a  fi 
înregistrată  de  orice  ştiinţă  vrednică  de  acest  nume,  care  înre¬ 
gistrează  fără  părtinire  toate  faptele  date,  fără  a  lăsă  la  o  parte 
pe  vreunul.  Libertatea  face  din  om  o  fiinţă  liberă  şi  conştientă, 
foarte  deosebită  de  forţele  recunoscute  mai  înainte. 

Trebuie  să  dovedim  însă  că  factorul  acesta  ai  libertăţii  e  o 
iluzie.  Pentru  asta  reiau  repede  toate  exemplele  citate  adineaori. 
E  adevărat  că  corpul  omenesc  e  o  maşină  supusă  legilor  deter¬ 
minismului  universal,  însă  până  la  un  anumit  punct  pot  uză  de 
ea  cum  vreau.  Printr’o  igienă  bine  înţeleasă,  pot  ameliora  mersul 
unei  roate  interioare,  dupăcum  iarăş,  prin  exces  sunt  liber  să 
stric,  şi  încă  foarte  mult,  această  roată.  Pot  porunci  mânii  să 
dea  o  palmă  celui  care  mă  atacă,  dupăcum  iarăş,  pot  opri  mâna 
şi  să-mi  ajut  duşmanul  în  loc  să-l  lovesc.  Corpul  are  pasiuni, 
adecă  energii  latente,  pe  cari  le  pot  înfrâna  după  placul  meu  sau  să 
le  dau  drumul.  Mă  aseamăn  prin  urmare  cu  un  mecanic,  care, 
cunoscându-şi  maşina,  o  poate  mânui  cum  vrea. 

Dacă  omul  e  stăpân  pe  corpul  lui,  e  stăpân  şi  pe  animalul 
de  lângă  el.  Treptat,  treptat,  omenirea  distruge  toate  animalele 
răufăcătoare  de  pe  pământ.  Intre  altele,  microbii  primejdioşi  sunt 
din  ce  în  ce  mai  bine  cunoscuţi  şi  din  ce  în  ce  mai  învinşi.  Un 
animal  folositor,  dimpotrivă,  e  obiectul  îngrijirii  omului,  care  caută 
să-l  înmulţească  după  folosul  pe  care-1  trage  din  el.  Chiar  Darwin 
n’a  ajuns  la  teoria  evoluţiei  decât  printr’o  succesiune  de  expe¬ 
rienţe,  in  care  şi-a  exercitat  inteligenţa  spre  a  desvoltâ  un  animal 
oarecare  cum  vrea.  Astfel,  printr’o  serie  de  încrucişeri,  a  obţinut 
porumbei  cu  ciocul  foarte  lung  şi  alţii  al  căror  cioc  aproape  dis¬ 
păruse.  Omul  modifică  atât  de  mult  regnul  animal  încât  a  îm¬ 
prumutat  unele  din  lipsurile  lui  şi  animalelor  domestice  prin  con¬ 
tactul  continuu  cu  ele.  Tot  aşa  e  cu  lumea  vegetală,  pe  care 
omul  o  studiază  neîncetat  şi  pe  care  o  supune  spre  folosul  lui, 
pe  măsură  ce  o  cunoaşte  mai  bine,  fie  că  urmăreşte  utilul  şi  fru¬ 
mosul  exclusiv,  fie  că  le  caută  pe  amândouă  deodată. 

Şi  ca  să  sfârşim  cu  ce  am  început,  dacă  privim  lumea  mi¬ 
nerală,  putem  face  aceleaşi  observaţiuni  ca  adineaori.  Fluviul, 
format  de  râuri,  cari  se  alimentează  din  zăpezile  munţilor,  poate 
fi  o  maşină,  care  se  mişcă  automat.  Nu  e  mai  puţin  adevărat 
însă  că  dealungul  cursului  omul  a  făcut  uz  de  libertatea  lui  spre 
a  stabili  o  mulţime  de  sate  şi  oraşe  industriale,  cu  fabrici  nu¬ 
meroase,  pe  cari  nimic  nu  ne-ar  fi  făcut  să  le  prevedem  la  în¬ 
ceput.  Astfel,  Ronul,  de  pildă,  a  ajuns  aproape  punctul  de  ple¬ 
care  al  unei  civilizaţii,  pe  care  niciodată  n’ar  fi  putut-o  produce 
singur.  Cursul  apei  a  jucat  un  mare  rol  în  desvoltarea  acestei  ci¬ 
vilizaţii,  însă  numai  ca  unealtă,  ca  instrument  în  mânile  omului. 

Toată  mişcarea  aceasta  e  deci  rezultatul  unei  combinaţii  a 
maşinii  cu  geniul  mecanicului  şi  a  unei  uniri  a  determinismului 
cu  libertatea.  Separaţi  aceste  două  elemente,  lipsiţi-le  unul  de 
altul,  şi  desvoltarea  nu  va  mai  avea  loc,  fluviul  va  curge  mereu 
fără  a  produce  ceva,  şi  creerul  omului  va  vibra  fără  a  crea  ceva. 

Se  înţelege  că,  pentruca  omul  să  desvoalte  o  asemenea  putere, 
trebuie  să  se  conformeze  legilor  stabile  ale  universului.  Cu  cât 
se  va  conformă  mai  mult  cu  ele,  cu  atât  şi  rezultatele  obţinute 
vor  fi  mai  importante.  Insă  nimeni  nu-1  sileşte  să  lucreze  astfel ! 
Ceeace  1  determină  e  mai  mult  un  ideal  care-1  atrage  în  chip  liber, 
decât  o  putere  care-1  împinge  fără  voia  lui. 

Libertatea  omului  singură  nu  poate  produce  nimic,  meca¬ 
nismul  izolat  cu  atât  mai  puţin :  trebuie  prin  urmare  să  le  unim, 
ca  să  ne  ajungem  scopul  propus.  E  evident  deci  nu  numai  că 
determinismul  nu  anulează  libertatea,  ci  că,  dimpotrivă,  o  condi¬ 
ţionează  aşa  că  CI.  Bernard  avea  drept  să  scrie :  «  Determinismul, 
departe  de  a  fi  negarea  libertăţii  morale,  dimpotrivă  e  condiţia 
neapărată  a  ei  ca  şi  a  tuturor  celorlalte  manifestări  vitale». 

Lumea  materială  a  determinismului  am  puteâ-o  compară  cu 
o  unealtă  cât  se  poate  de  folositoare,  de  care  omul  se  poate 
servi  cum  vrea,  conformându-se,  de  sigur,  formei  şi  scopului 
uneltei;  sau  cu  o  canava,  pe  care  un  lucrător  iscusit  poate  brodâ 
orice  desemn  vrea  sau  cu  o  scenă  de  teatru  bine  construită,  pe 
care  actorii  pot  lucră  şi  vorbi  după  terminarea  construcţiei.  Lu¬ 
mile  inferioare  omului  sunt  ca  straturile  succesive,  ca  grinzile, 
scândurile  şi  covoarele  care  formează  scena.  Se  înţelege  că  scena 
trebuie  să  fie  solidă  pentruca  actorul  să  poată  lucră  liber.  Dacă, 
pentru  o  cauză  sau  alta,  e  neliniştit,  simţind  că  scândura  se  cla¬ 
tină  sub  picioare,  el  nu  va  fi  destul  de  liber  ca  să-şi  împlinească 
rolul.  Când  un  copil  învaţă  să  meargă,  trebuie  neapărat  ca  pă¬ 
mântul,  pe  care  face  primii  paşi  să  fie  solid.  Dacă  merge  pe  un 
nisip  mişcător,  nu  numai  că  va  învăţă  cu  greu,  dar  vacădeă  mereu. 

Apărătorii  libertăţii,  pot  fi  liniştiţi  prin  urmare,  deoarece  fie¬ 
care  descoperire  nouă  a  ştiinţei,  demonstrând  odată  mai  mult  de¬ 
terminismul  universului  e  nouă  garanţie  pentru  libera  expresiune 
a  libertăţii.  Ea  e  ca  o  piatră  de  postament,  care  ne  face  şi  mai 
solidă  desvoltarea.  Dacă  ar  mai  rămâneâ  vreo  îndoială  în  spirit, 
n’am  avea  decât  să  ne  închipuim  ce  ar  ajunge  libertatea  noastră 
fără  determinism.  Presupuneţi  că  am  fi  aruncaţi  într’o  lume  stă¬ 
pânită  de  forţe  deslănţuite,  presupuneţi  că  în  locul  armoniei  de¬ 
terminismului  am  aveâ  desordinea  anarhiei :  nu  legi,  ci  forţe,  cari 
lucrează  în  chip  capricios  şi  pe  cari  nimic  nu  le  reţine.  Liber¬ 
tatea  omului  s’ar  compromite  numai  decât.  Prinsă  în  aceste  forţe 
colosale,  cari  se  luptă  unele  împotriva  altora,  omul  ar  fi  sfărâmat 
repede,  şi  s’ar  isprăvi  cu  libertatea  şi  aspiraţiunile  lui  înalte. 

Atât  e  de  adevărat  că  în  domeniul  material  ca  şi  în  dome¬ 
niul  politic  şi  social,  excesul  de  libertate,  anarhia,  e  distrugerea 
acestei  libertăţi.  Dimpotrivă,  cu  cât  un  stat,  cu  cât  o  societate  are 
legi  mai  bune,  cu  cât  legile  aceste  se  execută  mai  cu  rigoare, 

cu  atât  şi  libertatea  e  mai  mare  şi  mai  asigurată.  Numai  când 
haosul  primitiv  a  ajuns  cosmos  şi-a  putut  face  apariţia  libertatea 
odată  cu  venirea  omului. 

Cu  alte  cuvinte,  dacă  universul  nostru  pentru  savant  sea¬ 
mănă  cu  o  pânză  de  paiangen,  care  învăleşte  tot  ce  există,  la¬ 
turile  pânzii  sunt  destul  de  largi  ca  să  permită  omului  jocul 
liber  al  facultăţilor  sale. 

Deasemenea,  singurul  mijloc  de  a  împiedecă  determinismul 
să  vatăme  libertatea  şi  invers,  e  să  recunoaştem  sincer  că  avem 
a  face  cu  două  lumi  diferite.1  Savantul  n’are  drept  să  facă  in¬ 
cursiuni  in  domeniul  spiritului  spre  a  introduce  în  el  legile  ma¬ 
teriei,  dupăcum  nici  moralistul,  nici  istoricul  n’au  drept  să  im¬ 
pună  savantului  în  ştiinţele  naturale  concluziunile  cercetărilor  lor. 
Amândoi  lucrează  la  două  etaje  diferite  ale  casei,  deci  trebuie 
să  se  respecte  unul  pe  altul  şi  să-şi  respecte  munca.  Pacea  casei 
numai  aşa  se  păstrează.  In  întreaga  familie  bine  rânduită,  băr¬ 
batul  trebuie  să  se  ferească  de  a  da  ordine  în  bucătărie,  deoa¬ 
rece  aci  e  treaba  femeii  şi  ea  trebuie  să  evite  de  a  se  amestecă 
în  ocupaţiile  bărbatului;  sau,  dacă  se  amestecă  s’o  facă  cu  cea 
mai  deplină  discreţie  şi  la  cererea  celui  din  urmă.  Cele  două 
activităţi  ale  soţilor  sunt  deopotrivă  de  necesare,  însă  trebuie 
să  fie  deosebite. 

Poate  există  o  analogie  de  legi  între  lumea  spiritului  şi  a 
materiei,  poate  fi,  cum  a  zis  Drummond,  o  prelungire  a  legilor 
unei  lumi  în  cealaltă,  însă  nu  e  şi  nu  poate  fi  o  identificare, 
şi  ceeace  formează  abisul  dintre  amândouă  e  tocmai  elementul 
acesta  neaşteptat  numit  spirit.  Savantul  să  continue  deci  prin 
cercetările  lui  să  dovedească  din  ce  în  ce  mai  bine  determi¬ 
nismul  universal.  Moralistul,  de  partea  lui,  studiind  istoria  şi 
psihologia  să  constate  din  ce  în  ce  mai  bine  factorul  libertăţii 
în  vieaţa  omului,  şi  pot  fi  siguri  că  nu  se  vor  împiedecă  nici¬ 
odată  în  mersul  lor  Ce  zic?  Pot  întrezări  o  zi  când,  dupăce 
au  cercetat  problema  până  în  adânc,  vor  ajunge  la  o  sinteză  su¬ 
premă  într’o  armonie  desăvârşită.  Sunt  foarte  convins,  cât  mă 
priveşte  pe  mine,  şi  de  determinismul  materiei  şi  de  libertatea 
spiritului  ca  să  nu  cred  cu  siguranţă  într’o  împăcare  viitoare  a 
lor,  necesară  şi  posibilă 

Sunt  puţini  savanţi  mai  interesanţi  de  studiat  în  această 
privinţă  ca  marele  istoric  Taine.  Cum  a  spus  ducele  de  Broglie 
la  academia  franceză,  putem  observă  în  Taine  două  faze  bine 

1  «Libertatea  morală,  a  scris  Brunetiere  cu  privire  la  CI.  Bernard,  introduce  în 
problema  generală  a  criticii  sau  istoriei  un  element  de  nedeterminare,  sau  dacă  voiţi 
un  element  perturbator.  Şi  aci  e  limită  asimilării  ştiinţelor  morale  cu  ştiinţele  biologice 
şi  naturale». 

deosebite.  In  prima,  cea  care  corespunde  cărţii  Iui :  Istoria  lite¬ 
raturii  engleze ,  Taine,  pozitivist  şi  determinist  în  totul,  nu  crede 
în  libertate,  fiindcă  n’o  vede  nicăiri.  El  analizează  pe  fiecare 
scriitor,  pe  fiecare  om  mare  al  istoriei,  cum  face  un  chimist  cu 
rezidele  din  tubul  lui  de  experienţă.  Ii  găseşte  că  ei  sunt  pro¬ 
dusul  epocii,  mediului  şi  eredităţii,  trebuind  să  apară  neapărat 
la  un  moment  dat,  spre  a  dispărea  în  urmă  la  fel.  Omenirea  e 
tot  atât  de  supusă  legii  determinismului  ca  şi  fiinţele  inferioare 
ale  naturii.  Acestea,  oamenii,  sunt  nişte  molecule  oarbe,  prinse 
în  mod  necesar  în  angrenajul  universal.  Istoria  popoarelor  nu  e 
altceva  decât  un  fel  de  istorie  naturală. 

Insă,  treptat,  treptat,  pe  măsură  ce  marele  istoric  înaintează 
în  studiile  sale,  evoluiază  spre  libertate,  şi  în  ultima  lui  lucrare 
despre  Originile  Franţei  contemporane ,  întâlnim  un  Taine  cu  totul 
diferit:  el  crede  în  mecanismul  naturii,  însă  afirmă  Ia  om  cu  tot 
atâta  tărie  realitatea  libertăţii  morale.  Făptura  omenească  nu  mai 
e  o  forţă  oarbă  târîtă  de  alte  forţe,  nu  mai  e  o  păpuşe  auto¬ 
matică  ci  o  forţă  liberă  şi  conştientă,  un  om.  Şi  ca  să  ajungă 
aci,  Taine  n'a  avut  decât  să  observe  pe  om  de  aproape  şi  mai 
ales  să  se  observe  pe  sine  însuşi  cu  atenţie:  întreaga  lui  vieaţă 
de  datorie  şi  cinste  contrazice  prima  lui  concepţie  spre  a  ilustră 
cu  atât  mai  mult  pe  cea  de  a  doua.  Ceeace  a  scris  despre  po¬ 
porul  englez  a  fost  chiar  deviza  lui:  «Convingerea  că  omul  e 
înainte  de  toate,  o  persoană  morală  şi  liberă  şi  că  văzând  singur, 
în  conştiinţa  lui  şi  înaintea  lui  Dumnezeu,  regula  purtării  lui, 
trebuie  să  facă  tot  posibilul  ca  s’o  aplice  în  el,  în  afară,  fără 
vreo  şovăire,  printr’o  rezistenţă  perpetuă  opusă  celorlalţi,  printr’o 
constrângere  pepetuă  exercitată  asupra  sa,  iată  marea  idee  en¬ 
gleză.»  Aci  Taine  se  arată  în  toată  plenitudinea.  Ăsta  e  al  doilea 
fel  de  a  gândi,  însă  în  el  e  întreaga  Iui  vieaţă. 

Om  sau  maşină?  ziceam  la  început.  Om  sau  maşină?  zicem 
terminând,  însă  adăugând  două  vorbe  cari  rezumă  paginile  pre¬ 
cedente  Omul  nu  e  liber  în  mod  neapărat  fatal,  ci  libertatea  lui 
fiind  o  realitate,  trebue  s'o  poată  pierde  dacă  vrea.  Candidat  la 
libertate  el  are  tot  ce-i  trebuie  ca  să  se  ridice  până  la  ea  plecând 
dela  determinism;  însă  el  poate  să-şi  distrugă  în  el  acest  factor 
esenţial.  Aşezat  între  cele  două  lumi  el  îşi  poate  închide  lumea 
libertăţii  spre  a  cădea  în  angrenajul  mecanismului  universal.  Pentru 
asta  n’are  decât  să  lase  ca  treptat-treptat  să  domnească  în  el 
carnea  asupra  spiritului,  ascultând  de  pasiuni.  Pe  nesimţite  ace¬ 
stea  ajung  nişte  forţe  grozave,  cari,  odată  puse  în  activitate,  îl 
vor  nimici  repede.  Creatorul  a  organizat  lucrurile  în  aşa  fel,  că 
pasiunile  deslănţuite  ucid  repede  pe  om.  El  cade  mai  prejos  de 
brută,  nefiind  înfrânat  ca  ea,  şi  distrugerea  nu  întârzie.  Liber- 

tatea  trebuie  să  aibă  şi  ea  periculele  ei,  ce-i  drept,  însă  ea  are 
şi  corectivul  necesar  şi  corectivul  acesta  e  moartea.  Omul  ajuns 
maşină  e  un  mort  şi  mortul  acesta  va  dispărea  îndată  sub  ac¬ 
ţiunea  numeroaselor  forţe,  cari  îl  pândesc  zi  şi  noapte,  spre  a-l 
pedepsi  dacă  nu-şi  face  datoria.  Fiind  pus  mai  sus  ca  celelalte 
făpturi  pământeşti  când  cade,  cade  mai  jos  ca  ele,  şi  prăpastia 
înghite  pentru  totdeauna  pe  acela,  care  din  propria  lui  vină  a 
ucis  pe  omul  din  sine. 

Fii  om  deci,  iubite  cetitor,  adecă  fii  liber!  Altfel  eşti  pierdut! 

Ditn.  1.  Cornilescu. 


DESPRE  ACTIVITATE  IN  BISERICA  ROMANĂ. 

Anumiţi  membrii  ai  bisericii  romane  arată  multă  mândrie 
vorbind  de  activitatea  ce  domneşte  în  biserica  lor ;  ei  pun  cu 
politeţă  această  activitate  în  faţa  inacţiunii  bisericei  ortodoxe 
răsăritene  şi  merg  chiar  până  la  a  scoate  din  această  asămănare 
consecinţele  cele  mai  extinse  în  raport  cu  adevărul  bisericii. 
«Aceea  este  cea  adevărată,  zic  ei,  care  a  moştenit  spiritul  apo¬ 
stolic,  care  împlineşte  mai  bine  misiunea,  pe  care  a  dat-o  Isus 
Hristos  apostolilor  săi:  « Mergeţi ,  învăţaţi  toate  popoarele,  botezân- 
du-le>\  Oricare  altă  biserică,  afară  de  cea  romană,  a  păstrat  acest 
spirit?» 

Noi  admitem  în  principiu,  că  adevărata  biserică  trebuie  să 
fie  însufleţită  de  spiritul  evanghelizării;  că,  dacă  păstorii  acestei 
Biserici,  în  cutare  sau  cutare  epocă  particulară,  nu  s’arată  a  fi 
însufleţiţi  de  acest  spirit,  această  nenorocire  poate  fi  atribuită 
împrejurărilor  locale,  trecătoare,  şi  că  nu  poate  cineva  trage  din 
ea  nici  o  consecinţă  împotriva  însăşi  a  bisericii.  Acesta  e  cazul 
bisericii  greceşti,  pe  care  Dzeu  a  supus-o  la  atâtea  încercări  pentru 
a  o  scuti  de  vătămările  papismului,  care  s’ar  fi  desvoltat  poate-că 
la  ea,  dacă  patriarhii  din  Constantinopole  s’ar  fi  aflat  în  aceleaşi 
referinţe  politice  cu  cei  din  Roma.  Dar  deşi  păstorii  bisericii  gre¬ 
ceşti  se  găsesc,  în  timpul  de  faţă  în  imposibilitate  aproape  ab¬ 
solută  de  a  se  supune  spiritului  de  evanghelizare,  biserica  însăşi 
este  animată  de  acest  spirit.  Cui  datorează  biserica  creştină  acel 
popor  rusesc,  care  este  astăzi  cel  mai  religios  din  lume?  Bise¬ 
ricii  din  Constantinopole  de  după  despărţirea  ei  de  Roma.  Sigur, 
că  Roma,  cu  toată  activitatea  ei  neastâmpărată,  n’ar  fi  în  stare 


să  prezenteze  lumei  un  astfel  de  rezultat  al  spiritului  său  de 
evanghelizare.  Ea  se  agită  de  veacuri  începând  în  Orient,  în  Indii, 
până  şi  în  China  şi  în  laponia;  de  veacuri  îşi  tot  laudă  trium¬ 
furile  în  aceste  ţări,  şi  abia  de  numără  în  aceste  părţi  câţiva  cre¬ 
ştini  izolaţi.  Biserica  grecească  ar  putea  deci  opune  fapte  reale  pi¬ 
păibile,  buletinelor  pompoase  şi  puţin  adevărate  ale  bisericii  romane. 

Biserica  Rusiei,  care  este  astăzi  ramura  cea  mai  însemnată 
a  bisericii  ortodoxe,  s’arată  pătrunsă  de  adevăratul  spirit  de  evan¬ 
ghelizare  şi  avem  tot  dreptul  să  credem,  că  el  va  luă  în  sânul 
ei  din  zi  în  zi  o  extensiune  tot  mai  mare.  Ea  nu  vorbeşte  decât 
cu  modestie  despre  succesele  sale  printre  poporaţiunile  încă  pă¬ 
gâne  din  nemărginita  împărăţie  a  Rusiei,  dar  aceste  succese  sunt 
reale  şi  comunităţile  creştine,  pe  cari  le  întemeiază,  sunt  tari. 

Biserica  catolică  orientală  nu  este  prin  urmare  în  acea  com¬ 
pletă  nelucrare,  pe  care  i-o  reproşază  papiştii.  Activitatea  ei,  este 
adevărat,  nu-i  încă  aşa  fel,  cum,  am  vrea-o  noi;  dar  ţinem  să 
constatăm  aceste  două  fapte:  că  ea  nu-i  lipsită  de  spiritul  evan¬ 
ghelizării  şi  că  acest  spirit  este,  !a  ea,  adevăratul  spirit  apostolic. 
Dar,  activitatea,  în  biserica  romană,  n’are  acest  caracter  din  urmă. 
Numai  din  activitatea,  din  ea  singură  constă  spiritul  evangheli¬ 
zării,  care  trebuie  să  însufleţească  biserica?  Trebuie  ceva  mai  mult, 
ca  activitatea  aceasta  să  aibă  un  scop  creştin  şi  cu  adevărat  vrednic 
de  misiunea,  ce  i-a  încredinţat-o  în  persoana  apostolilor;  trebuie 
ca  mijloacele  sale  să  fie  în  raport  cu  acest  scop  înalt.  Dacă  ac¬ 
tivitatea  singură  ar  formă  însuşirea  caracteristică  a  spiritului  apo¬ 
stolic,  bisericile  apusene  despărţite  de  Roma  ar  putea  să-l  reven¬ 
dice  tot  aşa  de  bine  ca  şi  ea.  Biserica  anglicană  şi  bisericile  pro¬ 
testante  fac  o  propagandă  cel  puţin  tot  aşa  de  activă  ca  şi  bi¬ 
serica  romană,  cu  toate-că  de  sunt  mai  puţin  numeroase  şi  deşi 
n’au  acele  congregaţiuni  religioase,  în  cari  rezidă,  în  fond,  toată 
activitatea  papistă.  Dacă  deci  această  activitate  ar  dovedi  ade¬ 
vărul  bisericii  romane,  ea  ar  dovedi  totodată  cel  al  bisericilor 
anglicană  şi  protestantă.  Aceasta  activitate  nu-i  aşadară  nicidecum 
un  argument  în  favoarea  adevărului  bisericii  romane,  căci  se  poate 
dovedi  lămurit,  că  ea  nu  i  decât  factică;  că  scopul  ei  e  rău,  că 
mijloacele  ei  n’au  nimic  în  ele  apostolic.  Ajunge,  în  vederea 
acestui  scop,  să  aruncăm  o  privire  generală  asupra  misiunilor  şi 
asupra  misionarilor  săi. 

Mai  întâi  trebuie  să  apreciem  după  adevărata  ei  valoare  na¬ 
tura  acestei  activităţi,  de  care  papiştii  s’arată  aşa  de  făloşi.  Se 
găseşte  ea  în  biserica  romană  întreagă?  Nicidecum.  Mai  întâi 
popoarele  nu  iau  nici  o  parte  la  ea.  Acest  fapt  va  părea  neîn¬ 
doios,  dacă  voim  să  considerăm,  pe  de  oparte,  necredinţa  şi  in¬ 
diferenţa,  cari  bântuie  aproape  la  toate  naţiunile,  cari  aparţin,  în 
aparenţă,  la  biserica  romană,  şi  pe  de  alta,  neînsemnatul  succes 
al  demersurilor  necontenite,  ce  s’au  făcut  printre  ele  pentru  a 
obţine  mijloacele  destinate  a  susţinea  propaganda.  Ce  însemnă¬ 
tate  au  câteva  milioane  adunate  ban  de  ban,  prin  o  mie  de  mijloace 
adeseori  puţin  cinstite,  într’o  populaţiune,  pe  care  papiştii  o  ri¬ 
dică  politicos  la  cifra  de  două  suie  de  milioane  de  suflete?  Şi 
care  este  izvorul  principal  al  acestor  câtorva  milioane  îngrămădite 
cu  atâtea  dificultăţi  de  propagandişti  ?  Copiii,  cari  cercetează  şco¬ 
lile  Fraţilor  şi  Maicelo1,  şi  prin  mijlocirea  cărora  fac  să  contribue 
familiile,  în  contra  voinţii  lor;  oarecari  fete  sărace  închinate,  cari 
primesc  sume  mai  mici  pentru  lucrul  lor,  Aceasta-i  totul,  ce  putem 
atribui  popoarelor  zise  catolice  romane,  în  opera  propagandistă. 

Clerul,  în  general,  ia  el  oare  o  parte  mai  activă  la  aceasta 
operă?  Nu.  Clerul  parohial,  care  formează  patru-cincimi  cel  puţin 
din  clerul  roman,  se  află  în  cea  mai  desăvârşită  nelucrare  în  ce 
priveşte  propaganda.  Preoţii  şi  vicarii  (capelanii)  lor  nu  se  ocupă, 
mai  mult  sau  mai  puţin,  decât  cu  parohiile  lor,  şi  ei  văd  zilnic 
scăzând  spiritul  religios  într’un  chip  întristător. 

Toată  activitatea  romană  se  găseşte  prin  urmare  concentrată 
în  congregaţiile  bisericeşti  sau  religioase  de  bărbaţi  sau  de  femei. 
Fiind  acest  fapt  deplin  constatat,  înţelegem  îndată,  că  această 
activitate  n’are  nici  una  din  însuşirile  spiritului  apostolic.  Pentru 
a  se  îndoi  cineva  despre  aceasta,  ar  trebui  să  nu  cunoască,  cari 
sunt  elementele  şi  principiile  constitutive  ale  acestor  congregaţiuni. 
Toate  se  împărtăşesc,  astăzi,  din  spiritul  iezuitic,  în  realitate,  ele 
nici  nu  sunt  decât  nişte  afiliaţiuni  sau  nişte  imitaţiuni  mai  mult 
sau  mai  puţin  fericite  după  Societatea  lui  Loyola.  Cu  alte  cu¬ 
vinte  scopul  lor  nu-i  nicidecum  lăţirea  împărăţiei  lui  Dumnezeu, 
ci  interesul  lor  particular. 

Noi  nu  vorbim,  decât  despre  congregaţiuni  considerate  în¬ 
tr’un  mod  general,  şi  nu  de  cutare  ori  cutare  membru  in  parti¬ 
cular.  Ne  rugăm  să  nu  se  înşele  cineva  asupra  înţelesului  ex- 
presiunilor  noastre. 

Trebuie  să  deosebim,  în  toate  congregaţiunile,  principiile  de 
acţiune,  conducerea,  spiritul  de  corporaţiune  al  membrilor,  cari  o 
alcătuesc.  Printre  aceştia  din  urmă,  întâlnim  şi  de  aceia,  cari, 
individualminte,  sunt  demni  de  toată  stima  şi  respectul ;  dar,  fiindcă 
ei  toţi  au  renunţat  cu  desăvârşire  la  voinţa  lor,  şi  cum  ei  lucră 
d’avalma  sub  impulsiunea  spiritului  de  congregaţie,  ei  sunt  în 
stare  să-şi  dea  concursul  la  cele  mai  rele  rezultate,  cu  toate  că 
ei  personal  au  intenţiuni  bune.  Noi  am  întâlnit  foarte  mulţi  oa¬ 
meni,  cari  voiau  să  judece  congregaţiile  după  oarecari  individua¬ 
lităţi  vrednice  de  cinste.  A  raţionâ  astfel  înseamnă  a  se  înşela 
grozav.  Individul,  în  congregaţie,  nu  valorează  nimic;  spiritul  ge¬ 
neral  e  totul.  Ori,  acest  spirit  este  cu  atât  mai  deplorabil,  cu 
cât  el  speculează,  chiar  şi  cu  cutare  ori  cutare  bun  parti¬ 
cular,  pentru  a  obţinea  rezultate  rele.  Aşa,  că  el  face  chiar  şi 
din  bine  un  element  al  răului.  Membrii  virtuoşi  nu  sunt,  în  con¬ 
gregaţie,  decât  nişte  instrumente  pasive,  ei  pot  munci  în  aparenţă 
la  o  operă  bună,  dar  scopul  definitiv  este  totdeauna  interesul 
congregaţiei. 

Acesta  este  sistemul  foarte  simplu,  care-i  aplicat  în  toate  cor- . 
poraţiunile  de  bărbaţi  şi  de  femei:  fiecare  membru  este  un  şurub 
al  maşinei;  fiecare  şurub  funcţionează  în  sfera,  unde  este  aşezat: 
el  funcţionează  orbeşte,  în  virtutea  sfintei  supuneri  pasive;  acti¬ 
vitatea  lui  nu-i  aduce  nimic,  pe  seama  lui;  tot  ce  el  câştigă  pe 
urma  ei,  merge  la  congregaţie  şi  toate  şuruburile  sunt  dispuse 
în  aşa  chip,  că  fiecare  aduce  cât  e  mai  mult  posibil.  Izvoarele 
de  câştig  sunt:  1°  guvernamentele,  comunele,  administraţiile,  că¬ 
rora  îi  se  liferează,  ieftin ,  funcţionari  pentru  aşezămintele  de  in¬ 
strucţiune  sau  de  binefacere;  2°  persoanele  bogate  şi  caritabile, 
cari  au  voinţa  să-şi  lege  numele  de  anumite  instituţii  bune  şi  fo¬ 
lositoare,  şi  cari  încredinţează  conducerea  acestora  congregaţiilor; 
3#  societăţile  de  propagandă,  cari  împart  între  olaltă  fondurile, 
pe  cari  le-au  adunat;  4°  săracii  cu  duhul,  pe  cari  ştie  să-i  câ¬ 
ştige  cu  viclenie,  să-i  strângă,  corpuri  şi  averi;  5°  stabilimentele 
gratuite  însăşi,  pe  cari  ei  le  ştiu  face  să  producă  venite,  cu  aju¬ 
torul  a  o  mie  de  mici  afaceri. 

Prin  toate  aceste  mijloace,  congregaţiile  devin  bogate  în 
scurtă  vreme  şi  cercul  lor  de  acţiune  se  lărgeşte.  Binele  nu  este 
deci  pentru  ele  decât  un  scop  secundar;  scopul  lor  de  căpetenie 

îl  formează  interesul  lor.  Iată  pentruce  rezultatele  lor  pentru  re- 
ligiune  sunt  aproape  zero,  şi  că  singurul  rezultat  pozitiv,  pe  care 
îl  dobândesc  este  sporirea  averilor  lor.  Acesta  este  secretul  ac¬ 
tivităţii  lor,  pe  care  lumea  ar  vrea  să  i  deâ  —  bun  înţeles  inşe- 
lându-se  —  drept  o  dovadă  de  spiritul  apostolic  al  bisericii  ro¬ 
mane.  Aceasta  activitate  e  cuprinsă  în  congregaţiuni ;  scopul  ei 
şi  mijloacele  ei  n^au  nimic  în  ele  apostolic,  şi  binele  care  este 
mobilul  ei  aparent,  nu-i  în  fond,  decât  un  mijloc  pentru  a  se 
îmbogăţi. 

Considerând  astfel  lucrurile  în  trista  lor  realitate,  oricine  poate 
înţelege  fără  greutate,  pentruce  această  activitate  a  congregaţiilor 
religioase  este  sterilă  în  ce  priveşte  religiunea.  Ele  au  în  mâna  lor  con¬ 
ducerea  aproape  a  întregii  tinerimi,  şi  copiii  ies  din  şcolile  lor  îm¬ 
bibaţi  de  spiritul  ireligiozităţii  şi  al  necredinţii;  ele  au  condu¬ 
cerea  aşezămintelor  de  caritate,  şi  populaţiunile,  pe  cari  ele  au 
chemarea  să  ie  uşureze,  sunt  pătrunse  —  faţă  de  dânsele,  de  o 
ură  şi  o  repulsiune  invincibilă;  ele  pătrund  în  sânul  tuturor  fa¬ 
miliilor  prin  membrii,  cari  sunt  uneori  virtuoşi  şi  respectabili,  şi 
prietinii  lor  sunt  în  minoritate,  până  şi  ’n  familiile  religioase ;  ele 
ajută,  cel  puţin  în  aparenţă,  clerul  parohial,  în  toate  funcţiunile 
diregătoriei  şi  cu  toate  acestea ;  ele  trimit  pe  membrii  lor  cei 
mai  harnici  să  predice  păgânilor  credinţa,  şi  păgânii  nu  îmbrăţi¬ 
şează  Evanghelia;  ele  pătrund  în  bisericile  creştine  despărţite  de 
cea  a  Romei  şi  ele  nu  ştiu  s’aducă  cu  sine,  decât  turburarea  şi 
intoleranţa  cea  mai  necreştină. 

Dacă,  dupăcum  voeşte  Domnul  nostru  Isus  Hristos,  trebuie 
să  judecăm  pomul  după  roadele  sale,  ce  idee  putem  avea  despre 
activitatea  bisericii  romane  sau  mai  curând  a  Congragaţiilor  re¬ 
ligioase  din  aceasta  biserică?  Un  pom  bun ,  zice  Mântuitorul, 
roade  bune  face,  un  pom  rău  roade  rele  face .  Cari  sunt  roadele 
activităţii  romane?  Necunoaşterea  religiunei  şi  necredinţa  la  ea 
acasă;  intoleranţa  şi  fanatismul  în  celelalte  biserici  creştine;  ne- 
succesul  aproape  complet  şi  ura  faţă  de  Evanghelie  la  popoa¬ 
rele  necredincioase.  Iată  rezultatele  generale. 

Cât  pentru  cele  ce  privesc  congregaţiile  însăşi,  cari  sunt 
centrele  de  activitate,  rezultatele  sunt:  iubirea  exagerată  a  bunu¬ 
rilor  din  lumea  aceasta;  orgoliul,  un  spirit  satanic,  care  pune  la 

contribuţie  binele  însuşi  şi  virtutea  în  vederea  roadelor  rele,  pe 
cari  le  produc. 

Activitatea  romană  nu  este  aşadară  acel  spirit  apostolic,  de 
care  trebuie  să  se  însufleţească  adevărata  biserică,  şi  lucrările  mo¬ 
deste  şi  desinteresate  ale  bisericii  ortodoxe  au  de  o  mie  de  ori 
mai  mare  preţ  înaintea  lui  Dumnezeu,  decât  mişcările  febrile  ale 
congregaţiilor  romane. 

Noi  nu  voim  să  zicem,  totuşi,  că  biserica  cu  adevărat  ca¬ 
tolică  n’ar  trebui  să  se  arete  mai  activă.  Noi  ştim  ţinea  cont  de 
toate  consideraţiunile  juste,  şi  nu  suntem  într’atâta  de  orgolioşi 
încât  să  pretindem  a  învăţă  pe  aceia,  pe  cari  —  din  datorie  şi 
din  convingere  —  îi  considerăm  ca  pe  stăpânii  şi  păstorii  no¬ 
ştri;  exprimăm  deci  simplaminte  o  dorinţă,  ce  ni-o  inspiră  res¬ 
pectul  şi  devotamentul  ce  avem  pentru  adevărata  biserică  a  lui 
Isus  Hristos:  anume,  ca  ea,  cotinuând  a  păstori  —  din  predi¬ 
lecţie,  turma  sa  aleasă,  să  se  cugete  asemenea  dumnezeescului 
păstor,  la  oile  rătăcite  ale  casei  lui  Izrail.  O  ce  fericită  zi,  aceea, 
când  vom  vedea  adevărata  biserică  a  lui  Isus  Hristos,  consta- 
tându-şi  existenţa  ei  în  mijlocul  popoarelor  occidentale,  răspun¬ 
zând,  prin  credinţa  ei  curată,  prin  ocârmuirea  ei  divină,  prin  li- 
turgia,  prin  instituţiunile  sale  apostolice,  insultelor,  al  căror  obiect 
este  ea  din  partea  fanaticilor,  cari  nu  o  cunosc,  a  ignoranţilor 
cari  îndură  jugul  prejudiţiilor !  O  prea  fericită  zi  va  fi  aceea,  în 
care  vom  vedea  înălţându-se  biserici  ortodoxe  în  sânul  acelui  ro¬ 
mânism,  într’atâta  de  mândru  de  falsa  sa  catolicitate !  Atunci  ce 
de  creştini  buni  îşi  vor  deschide  ochii  la  lumină!  Cum  va  scân¬ 
teia  adevărata  biserică  de  o  vie  strălucire  în  ochii  tuturora !  Noi 
nu  dorim  pe  seama  adevăratei  Biserici  propaganda  iezuitică,  această 
contrafacere  nedeamnă  a  spiritului  apostolic;  ea  n’are  trebuinţă 
decât  să-şi  ridice  glasul  asemenea  apostolilor,  pentru  a  fi  ascul¬ 
tată.  Nenumăratele  viclenii  ale  spiritului  de  partidă  ar  fi  nedemne 
de  dânsa.  Facă  ea  numai  să  i  se  audă  glasul,  şi  nu  peste  mult 
ea  va  numără  în  biserica  occidentală  o  grămadă  de  uniţi,  pe  cari 
ea  nu-i  va  fi  câştigat  cu  vârful  săbiei,  dupăcum  Roma  şi  i-a 
supus  pe  ai  săi,  ci  cari  vor  veni  la  ea  din  convingere  şi  cu  iubire. 

După  Guettee.  Wladittiir. 

RELIGIUNEA  Şl  FORMAREA  VOINŢI1. 

Reveiaţiunii  divine  se  supune  numai  acela,  care  voeşte  să 
creadă.  Pentru  vrednicia  de  credinţă  a  reveiaţiunii  supranaturale 
vorbesc,  ce  e  drept,  argumente  puternice  —  dar  pentruca  să  o 
primească  cineva  nu  e  destul  să  aibă  numai  o  privire  limpede 
în  acele  argumente,  ci  trebuie  să  le  accepteze  şi  cu  voinţa.  Abia 
atunci  când  voinţa,  atinsă  de  suflul  graţiei  divine  porunceşte 
minţii  să  primească  cuvântul  lui  Dumnezeu  cu  încredere  deplină, 
abia  atunci  spiritul  omului  se  pleacă  la  ascultarea  credinţii  în 
adevărul  cel  etern  şi  îşi  mărturiseşte  crezul  său  religios. 

Voinţa  are  să  valorizeze  adevărurile  de  credinţă  în  vieaţa 
practică  şi  deaceea  ea  trebuie  întărită  prin  graţia  divină,  ca  astfel 
să  poată  duce  la  îndeplinire  poruncile  lui  Dumnezeu;  ea  are  să 
apere  credinţa  de  duşmanii  care  s’ar  putea  ridică  mai  târziu 
contra  ei,  din  lăuntru  sau  din  afară. 

Dacă  credinţa  creştină  a  prins  odată  rădăcină,  dacă  s’a  pre¬ 
făcut  —  cum  se  zice  —  în  carne  şi  sânge,  atunci  ea  răsplăteşte 
voinţa  înmiit  pentru  serviciile  ce  i-îe-a  adus. 

Un  bărbat  care  stă  departe  de  biserică,  pedagogul  francez 
Iuliu  Payot ,  în  precuvântare  la  cartea  sa  «L’education  de  Ia 
volonte»  1  ii  dă  credinţe:  următorul  testimoniu  splendid:  «In 
veacul  al  17  şi  18-lea  stăpânea  religiunea  creştină  spiritele,  fără 
ca  să-i  fi  putut  discută  cineva  aceasta  supremaţie.  Puterea  de 
care  dispune  biserica,  această  incomparabilă  educătoare  de  ca¬ 
ractere,  poate  orienta  pe  deplin  vieaţa  credincioşilor». 

La  tot  cazul  se  rentează  ca  să  aducem  argumentul  pozitiv, 
conform  căruia  acel  om  care  se  lasă  în  toate  ale  sale  călăuzit  de 
credinţa  creştină,  este  ridicat  din  partea  ei  la  culmea  voinţei  ome¬ 
neşti,  iar  acţiunilor  sale  le  împrumută  unitate,  tărie  şi  siguranţă. 
Insă  înainte  de  aceasta  avem  să  delăturăm  o  controversă. 

Sunt  mulţi  oameni  cari  nu  aparţin  creştinismului,  —  ei  însă 
sunt  aplicaţi  a  concede  că  credinţa  creştină  dispune  de  idealuri 
inalte,  de  o  mare  putere  de  motivare  şi  oferă  ajutoare  efective. 
Se  înţelege  că  dogmele  creştinismului  sunt  pentru  aceştia  fantazii 
şi  speculaţiuni  sau  cel  mult  formaţiuni  ale  unei  desvoltâri  reli¬ 
gioase  naturale,  iar  poruncile  dumnezeeşti  sunt  numai  nişte  con- 


1  Tradusă  în  româneşte  de  Pandelea. 

cepţiuni  higienice  şi  sociale.  Efectul  rugăciunii  ar  fi  —  după  ei 
-  ceva  curat  psihologic,  iar  unde  e  vorba  de  oarecari  rezultate 
extraordinare,  acolo  trebuie  să  fie  la  mijloc  autosugestiunea. 

In  concepţiunile  acestea  vedem  noi  exprimate  ideile  moder¬ 
nismului  celui  mai  cras;  ele  sunt  aşa  de  vechi  ca  şi  raţionalismul, 
care  e  frica  de  supranatural  şi  însaş  contestarea  supranaturalului. 
O  astfel  de  concepţie  este  însă  nu  numai  pentru  creştin  neadmi¬ 
sibilă,  ci  pentru  fiecare  om  cu  judecată  sănătoasă.  O  ţintă  deamnă 
de  omenime  poate  stipula  numai  adevărul,  tărie  durabilă  de  mo¬ 
tivare  are  numai  adevărul,  adevăratul  ajutor  ni-1  oferă  numai 
adevărul.  In  momentul  când  însă  ţinta  dorită  ni  se  prezintă  numai 
ca  o  «fata  morgana»  a  fantaziei,  când  motivele  se  dovedesc  ca 
simple  închipuiri  sau  minciuni,  când  ajutorul  promis  se  dovedeşte 
ca  sugestiune  străină  sau  ca  autosugestiune,  atunci  năzuinţa  după 
respectiva  ţintă  încetează.  Recunoştinţa  se  preface  în  ură  şi 
mânie  contra  înşelătorului  străin,  iar  voinţa  începe  a  fi  stăpânită 
de  antipatie  şi  supărare,  de  lipsă  de  energie  şi  descurajare.  Prin 
iluzii  şi  înşelăciune  nu  se  poate  formă  o  voinţă,  a  voi  să 
conduci  pe  alţii  prin  neadevăr  este  o  crimă  contra  naturii  ome¬ 
neşti  şi  contra  Creatorului  ei.  Minciuna  nu  aduce  binecuvântare. 
Cine  recunoaşte  deci  că  credinţa  bisericii  noastre  aduce  cu  sine 
binecuvântare  adevărată  şi  durabilă  pentru  neamul  omenesc,  pe 
acela  adevărul  şi  dreptatea  nu-1  vor  părăsi. 

Convingerea  creştinului  despre  adevărul  cel  neclintit  care-1 
conţine  credinţa  sa,  este  întemeiată  pe  bază  solidă.  Pen truca  bi¬ 
serica  este  opera  Fiului  lui  Dumnezeu,  iar  învăţătura  ei  este  în¬ 
văţătura  lui  Hristos.  Dumnezeu  i-a  imprimat  acesteia  sigilul  mi¬ 
nunilor  sale.  Deaceea  biserica  e  în  stare  de  a  ne  oferi  pentru 
adevărul  sfintei  noastre  credinţe  o  siguranţă  ca  şi  care  nici  o 
şcoală  filozofică  şi  nici  o  academie  ştiinţifică  nu  e  în  stare  să 
ne  ofere.  Astfel  se  poate  explică  tăria  şi  vioiciunea  convingerii 
cu  care  e  înzestrată  credinţa  creştină.  Din  aceste  motive,  ade¬ 
vărurile  de  credinţă  au  pentru  noi  vieaţă  şi  putere;  deaceea  ne 
pot  ele  mişcă  şi  entuziasma.  Idealurile  lor  sunt  adevărate,  spe¬ 
ranţele  lor  nu  ne  înşafă,  iar  graţia  care  se  revarsă  prin  sacra¬ 
mente  este  cu  adevărat  putere  dumnezeească. 

Filozoful  Payot  propune  ca  ţintă  finală  pentru  formarea 
voinţii:  provocarea  de  năzuinţi  mari  şi  încordate,  cari  au  apoi 


76 


să  se  îndrepte  spre  unul  şi  acelaş  scop.  Profesorul  de  medicină 
Lille  zice  în  opul  său  «Traitament  de  la  volonte  et  la  psycho- 
terapie»:  «Cultivarea  acelei  puteri,  prin  care  reuşim  a  pune  în 
mişcare  acţiunile  noastre  şi  prin  care  mărginim  sfera  stimulului 
vital  mehanic  şi  imperiul  capriciilor,  apoi  extinderea  dominaţiunii 
spiritului  asupra  tuturor  energiilor  cari  izvoresc  dintr’ânsul,  în- 
tr’aceasta  constă  arta  de  formare  a  voinţii.  Omul  dispune  de 
voinţă  în  măsura  în  care  se  ştie  elibera  de  sub  conducere  străină 
şi  îşi  subordinează  stimulul  vital,  care  se  manifestează  în  in¬ 
ternul  său  propriu». 

In  legătură  cu  expunerile  noastre  de  până  acum  de  sine  ni 
se  impun  două  întrebări:  Ce  garanţie  ne  oferă  credinţa  creştină 
spre  a  ne  conduce  ea  la  deciziuni  conştii,  energice,  nobile  şi 
înalte?  Cum  sprijineşte  ea  voinţa  la  îndeplinirea  deciziunilor  sale? 

1.  Credinţa  creştină  şi  voinţa. 

1.  Oricare  voinţă  îşi  ia  începutul  dela  afectele  de  conplă- 
cere  sau  displăcere,  cari  se  desvoaltă  într’ânsa,  îndatăce  i-se  pre¬ 
zintă  din  partea  minţii  ceva  ca  bun  sau  rău.  Noi  nu  putem  ră¬ 
mânea  nepăsători  faţă  de  ceeace  promovează  interesele  noastre, 
ne  ajută  şi  ne  cauzează  bucurie,  întocmai  dupăcum  nu  putem 
sta  nesimţitori  faţă  de  ceeace  ni-se  pare  ca  rău,  ne  dejoseşte, 
amăreşte  şi  ne  ameninţă  cu  supărare. 

Aceste  afecte  antecedente,  cari  se  nasc  în  voinţă:  iubirea  şi 
ura,  dorinţa  şi  scăparea,  bucuria  şi  supărarea,  speranţa  şi  despe¬ 
rarea,  curajul  şi  frica  sunt  cei  dindâi  motori  ai  voinţei  omeneşti. 
Ele  sunt  achtiările  dorinţei  după  fericire,  înăscute  fiecărui  om. 
Dela  acestea  depinde  ca  copilul  deja  de  timpuriu  să  fie  informat 
şi  despre  bunurile  spirituale,  pentruca  afectele  voinţii  să  fie  cât 
mai  curând  îndreptate  spre  tot  ce  este  bun,  măreţ,  nobil  şi  în 
conformitate  cu  demnitatea  omenească.  Deoarece  nu  totul  este 
aur  ceeace  luceşte  şi  nu  tot  ce  ne  atrage  aduce  binecuvântare. 

Aici  ne  ameninţă  un  mare  pericol.  Anume:  bunurile  şi  relele 
sensuale,  cari  nu  există  ca  atari  în  rapot  cu  corpul,  iar  pentru 
suflet  n’ar  avea  loc  —  păşesc  în  frunte,  luând  în  vieaţa  multor 
indivizi  terenul  cel  mai  extins,  se  anunţă  cu  sgomot  şi  exercită 
—  prin  mulţimea  plăcerilor,  cari  le  promit  sau  a  durerilor,  cu 
cari  ameninţă  o  influinţă  puternică  şi  hotărîtoare.  Bunurile 

mai  înalte,  spirituale,  de  multeori  abia  apar  pe  orizont  şi  iau  cu 
mult  mai  rar  fiinţă  concretă,  care  să  ne  captiveze  prin  farmecul  ei. 

Credinţa  creştină  preîntâmpină  acest  pericol  îndată  la  înce¬ 
put.  Aici  copilul  începe  deja  în  braţele  mamei  sale  a  fi  instruit 
despre  cunoaşterea  lui  D-zeu  Tatăl  făcătorul  cerului  şi  al  pămân¬ 
tului»,  aude  despre  Mântuitorul,  despre  Preacurata  Fecioara 
Maria-Maica  Preabunului  Isus,  despre  îngeri  şi  sfinţi.  Aceasta 
este  lumea  adevăratelor  îrumseţi  şi  bunuri,  care  diferă  de  lumea 
cea  sensuală.  Totodată  copilul  începe  a  cunoaşte  şi  un  rău,  pe 
care-1  urăşte,  de  care  se  teme  şi  fuge,  despre  care  pământul  nimic 
nu-i  spune.  Acest  rău  e  păcatul,  adecă  neascultarea  de  poruncile 
d-zeeşti.  Apoi  el  învaţă  a  distinge  tot  ceeace  e  sfânt,  frumos  şi 
plăcut  înaintea  lui  D-zeu.  —  Aceste  idei  iau  fiinţă  concretă  prin 
crucea  şi  icoanele  cari  se  află  în  casele  creştinilor,  cum  sunt  de 
ex.  icoana  Mântuitorului,  a  Păstorului  celui  bun,  a  Sf.  Fecioare 
Maria,  a  îngerului  păzitor. 

Sfera  aceasta  se  măreşte  apoi  prin  impresii  câştigate  în  sfânta 
biserică,  aşa  că  o  lume  nouă  işi  face  întrarea  în  ochii  şi  urechile 
copilaşilor,  făcându-şi  drum  la  sufletul  lor  —  cu  deosebire  prin 
farmecul  sărbătorilor  noastre.  Prin  exemplele  părinţilor  buni  şi 
evlavioşi,  a  fraţilor  drăgălaşi,  copilul  începe  a  simpatiza  şi  îndrăgi 
cugete  şi  închipuiri  religioase,  apoi  din  propriu  indemn  ridică 
mânuţele  sale  pentru  rugăciune,  spre  a  mulţumi  şi  lăuda  pe  D-zeu, 
spre  a-1  rugă  pentru  ajutor,  tocmai  dupăcum  face  tatăl,  mama  şi 
fraţii  lui. 

La  tot  cazul  trebuie  să  ni-se  recunoască,  că  copilul  ajunge 
astfel  mai  repede  şi  mai  sigur  ia  o  educaţiune  morală,  decât 
fiind  lăsat  de  capul  lui,  sau  când  în  juru-i  stăpâneşte  o  atmo¬ 
sferă  întunecoasă  şi  imorală.  Plăcerea  şi  simpatia  pentru  tot  ceeace 
e  frumos,  curat,  sfânt  şi  drept,  se  desvoaltă  mai  bine  acolo,  unde 
razele  iubirii  divine  zimbesc  deasupra  copilaşului,  iar  exemplul 
atotputernic  al  unui  părinte  bun,  al  unei  mame  religioase  influ- 
inţează  cu  deplin  succes  asupra  inimei  de  copil.  Dacă  fiecare 
băiat  ar  avea  norocul  de  a  cunoaşte  şi  de  a  iubi  pe  D-zeu  atât 
de  timpuriu,  noi  nu  am  afla  atât  de  mulţi  oameni  indiferenţi  în 
privinţa  religioasă-morală,  aţâţi  criminali  de  vârsta  cea  mai  vari¬ 
ată,  taxaţi  din  partea  medicilor  şi  a  antropologilor  la  categoria 
nebunilor  morali,  neaflându  se  altă  explicare  pentru  tâmpenia  reli¬ 
gioasă  şi  răutatea  lor  morală. 

Cu  cât  ajunge  omul  la  o  desvoltare  şi  maturitate  mai  înaltă, 
cu  atât  mai  mult  voinţa  lui  trebuie  să  fie  mai  conştie  şi  mai  spon¬ 
tană,  deosebindu-se  de  afectele  cele  simple  şi  începătoare.  Omul 
trebuie  să  înveţe  de  a-şi  propune  astfel  de  scopuri,  la  a  căror 
executare  are  de  a  se  folosi  numai  de  mijloacele  cele  demne 
şi  compatibile  cu  poziţia  sa.  O  voinţă  deamnă  de  om  are  lipsă 
de  ordine.  Nu  e  posibil  de  a  avea  şi  de  a  gustă  toate,  —  dar 
nici  nu  merită  toate  lucrurile  ca  să  ne  alipim  cu  inima  de  ele 
în  mod  egal.  Trebuie  deci  a  fi  în  clar  cu  aceea  că,  pânăcând  un 
lucru  e  pentru  noi  absolut  indispensabil  sub  toate  raporturile, 
pe  atunci  altul  are  pentru  noi  numai  o  valoare  condiţionată,  relativă. 

2.  Intre  bunurile  spirituale  superioare,  pe  cari  credinţa  noastră 
ne  învaţă  a  le  cunoaşte  de  timpuriu,  se  distinge  mai  ales  unul : 
învăţătura  despre  existenţa  lui  Dumnezeu.  Catehismul  răspunde  la 
întrebarea  «Care  e  scopul  nostru  pe  pământ ?»  prin  următoarele: 
«De  a  cunoaşte  pe  D-zeu ,  a-l  iubi ,  a-i  sluji  şi  prin  aceasta  a  ne 
face  părtaşi  de  fericirea  cea  vecinică ».  Numai  puţini  oameni  sunt 
capabili  de  a  şti  ce  psihologie  profundă,  ce  înţelepciune  cerească 
se  cuprinde  în  aceste  puţine  cuvinte  şi  ce  binecuvântare  exprimă 
ele  pentru  voinţa  omului.  Ele  conţin  orientarea  sigură  a  voinţii 
omeneşti  în  drumul  spre  ţinta  cea  unică,  ultimă,  neschimbabilă, 
dar  şi  atotfericitoare  a  vieţii.  Ştiinţa  poate  ştudiâ,  scrută  şi  cer¬ 
cetă,  dar  ea  nu  va  puteâ  află  ceva  mai  bun  şi  mai  sublim  ca 
aceste  simple  cuvinte.  Ele  vin  tocmai  dela  Acela,  care  a  creat 
natura  omenească  şi  o  cunoaşte  astfel  în  mod  absolut  şi  exact. 

Vieaţa  omenească  trebuie  să  aibă  un  scop,  altcum  nu  se 
merită  a  o  trăi;  la  capătul  ei  trebuie  să  întrezărim  un  bine,  care 
poate  fi  ajuns  de  cătră  toţi  oamenii,  care  nu  formează  un  pri¬ 
vilegiu  pentru  clasa  favoriţilor,  un  bine  care  poate  fi  câştigat  în 
toate  locurile,  în  toate  timpurile  şi  între  orice  împrejurări;  o  ţintă 
supremă,  dela  care  nu  se  poate  merge  mai  departe,  care  nu  mai 
poate  fi  subordin ată  alteia,  care  procură  unitatea  pe  seama  vieţii 
şi  e  capabilă  a  împlini  definitiv  toate  dorinţele  vieţii  omeneşti. 
Şi  acest  scop  este  unicul  D-zeu.  EI  este  ţinta  spre  care  peregri¬ 
năm,  în  a  cărui  posesiune  vom  fi  pururea  fericiţi.  Tot  ce  stă  în 
conexiune  cu  această  ţintă  este  de  valoare,  apară  acel  lucru  oricât 
de  mic  şi  nesimpatic.  Ceeace  nu  conduce  spre  ea,  n’are  nici  o 
valoare,  de  ar  fi  acesta  un  lucru  propagat  de  pe  toate  tribunele, 

de  ar  fi  vestit  în  toate  colţurile  stradelor,  în  sunetul  cântecelor 
şi  al  muzicei. 

în  cuvintele  catehismului  ne  este  dat  totodată  şi  un  puternic 
motiv  care  ne  determină  ca  noi  din  îndemn  propriu  să  ne 
îndreptăm  cursul  vieţii  noastre  spre  ţinta  aceasta.  E  singura,  cea 
mai  mare  şi  deplina  noastră  fericire,  iar  dorinţa  după  fericire  este 
ultimul  îndemn  a  oricărei  voinţi  omeneşti.  O  mare  greşeală  comite 
tot  celce  nu-şi  caută  fericirea  sa  acolo,  unde  este  de  aflat,  adecă 
la  D-zeu.  Toate  bunurile  lumii  şi  onorurile  ei,  —  între  cari  e  a 
se  socoti  ştiinţa  şi  arta,  —  nu  stâmpără  setea  omenimei  după 
fericire.  D-zeu  este  adevărata  lozincă.  Deasemenea  există  numai 
un  unic  rău,  iar  acesta  este  tot  ceeace  ne  poate  despărţi  de 
D-zeu :  călcarea  poruncilor  sale,  păcatul.  Orice  cultivare  a  voinţii 
trebuie  să  stagneze,  dacă  pe  D-zeu  —  singura  ţintă  mare  a  vieţii 
—  nu-1  avem  totdeauna  înaintea  ochilor.  Iar  «erravi»  după  multe 
căi  rătăcite  însemnează  adeseori  totodată  şi  moartea  voinţii. 

3.  Noi  avem  să  ne  croim  calea  vieţii  în  această  lume  cu 
zile  senine  şi  întunecoase,  cu  bucuriile  şi  năcazurile  ei,  cu  plă¬ 
cerile  şi  durerile  ei.  Credinţa  ortodoxă  este  aceea  care  ne  arată 
şi  aici  drumul  cel  neted,  pe  care  umblând  vom  fi  scutiţi  de  multe 
greutăţi.  Profeţi  cari  s’ar  angaja  să  ne  conducă  s’ar  afla  destui. 
Aici  sunt  epicureii  cu  sfatul  lor  de  a  ne  aruncă  în  vârtejul 
poftelor  sensuale,  de  a  culege  toţi  trandafirii  şi  de  a  sorbi  până 
în  fund  fiecare  pahar.  Despre  veninul  ce-i  conţin  toate  acestea, 
ei  însă  nu  ne  spun  nimic.  Institutele  de  corecţiune  şi  cele  de 
alienaţi,  închisorile  gem  de  jertfele  acestora. 

Dincoace  stau  pesimiştii  şi  strigă:  vieaţa  omenească  nu 
merită  să  fie  trăită,  iar  unii  din  ei  nimicesc  —  prin  propriile 
acţiuni,  —  predicile  lor  cele  mai  frumoase  despre  neimportanţa 
plăcerilor  lumeşti. 

Dincolo  stoicii  trâmbiţă  valoarea  resignaţiunii  mute,  a 
răbdării  şi  suferinţii,  liniştea  de  mormânt  a  unui  suflet  stoic  în 
care  au  murit  toate  afectele.  Există  oameni  cu  punga  plină, 
cari  au  locuinţe  confortabile,  venite  admirabile  şi  mese  abundante ; 
cântecile  lor  fac  asupra  sărmanului  lucrător  o  impresie  ciudată, 
voinţa  însă  nu  li-o  schimbă. 

Deodată  credinţa  îşi  aruncă  lumina  sa  asupra  acestei  crea¬ 
turi,  şi  iată  cum,  ea  capătă  altă  faţă.  Toţi  aceştia  apar  acum 

deodată  în  drumu!  de  pelerinaj  spre  patria  cea  eternă.  Toată 
făptura  e  în  mod  admirabil  întocmită  şi  bogată  în  mijloacele  de  a 
cunoaşte,  iubi  şi  sluji  lui  D-zeu.  Bogăţiile  şi  plăcerile  sensuale 
ş’au  pierdut  mult  din  splendoarea  lor  orbitoare,  şi  multe  pete 
se  pot  observă  în  jurul  lor;  suferinţele  însă  apar  acum  iluminate 
în  aureola  cerească  a  crucii.  Acum  vieaţa  lumii  acesteia  prinde  a 
a  avea  un  rost,  deoarece  ea  e  numai  calea  spre  patria  eternă. 

Alegerea  carierei  respective  a  meseriei  e  la  tot  cazul  de 
mare  importanţă  în  vieaţa  indivizilor.  Bucuriile  şi  durerile  lumii 
acesteia,  lucrul  şi  oarele  de  repaos,  săptămâni  amare  şi  sărbări 
vesele  îşi  au  locul  lor.  Abia  aici  înţelege  omul  rostul  voinţii  sale. 
Poruncile  divine  şi  datorinţele  stării  ne  arată  cărarea  cea  dreaptă 
prin  labirintul  vieţii  lumeşti.  Nu  lipsesc  nici  motivele  pentru  cari 
bucuriile  trimise  de  D-zeu  să  le  gustăm  şi  folosim  cu  mulţămită, 
nici  îndemnurile  la  jertfe  şi  lipsuri,  cari  oară  de  oară  sunt  recla¬ 
mate  la  împlinirea  datorinţelor.  Frica  de  păcat,  iubirea  de  D-zeu, 
exemplul  Mântuitorului,  o  privire  spre  crucea  Lui,  toate  acestea 
au  —  pentru  celce  se  interesează  serios  de  credinţa  sa  —  o 
putere  convingătoare,  care  e  deajuns  pentru  toate  pretensiunile, 
pe  cari  ni-le  face  vieaţa.  Istoria  martirilor  ne  este  cel  mai  bun 
martor  pentru  toate  acestea. 

Am  fi  dovedit  astfel,  cumcă  credinţa  ortodoxă  dispune  per 
eminentiam  de  puterea  de-a  aduce  la  continuă  importanţă  impe¬ 
rativul  categoric  « eu  voesc»,  care  e  totdeauna  pe  deplin  orientat 
asupra  scopului  propus  şi  care  formează  începutul  oricărei  acţiuni 
sau  creaţiuni  demne  de  starea  genului  omenesc.  Credinţa  adevă¬ 
rată  e  nu  numai  în  stare  de  a  face  aceasta,  ci  ea  în  mod  natural 
tinde  mână  de  ajutor  fiecărui  individ,  care  se  lasă  condus  de  ea. 

Nu  există  o  altă  învăţătură  care  în  privinţa  aceasta  i-ar 
putea  fi  asemenea.  Ea  ne  deschide  cafea  spre  eroism  şi  spre 
sfinţenie.  Acaastă  convingere  ni  se  va  întări  şi  mai  mult,  dacă  vom 
asămănâ  activitatea  voinţii  celei  conduse  de  credinţa  adevărată. 

II.  Voinţa  activă  luminată  de  credinţă. 

Este  un  privilegiu  al  Dumnezeirii,  că  pentru  dânsa  noţiunile : 
voinţă  şi  lucrare,  hotărîre  şi  executare  nu  se  pot  cugetă  separat 
una  de  alta.  Pentru  noi  oamenii  însă,  voinţa  nu  e  totodată  şi 
lucrare,  iar  executiva  este  rezervată  altor  forţe.  Aici  au  de  a 

intră  în  acţiune  mintea,  inima,  memoria,  fantazia,  sensurile,  precum 
şi  puterile  corporale.  Cu  cât  scopul  propus  e  mai  cuprinzător 
şi  mai  anevoios,  cu  atât  mai  multă  forţă  avem  de  aplicat,  cu  atât 
mai  mult  timp  ni  se  cere  la  executarea  lui.  Hotărirea  principală 
reclamă  în  decursul  timpului  —  conform  schimbării  împrejurărilor 
—  o  serie  de  alte  hotărîri  particulare,  cari  se  ocupă  cu  mijloa¬ 
cele  concrete  ducătoare  la  scop.  De  ex.  alegerea  carierei  sau  a 
meseriei,  pregătirea  pentru  acestea,  împlinirea  conştienţioasă  a 
oficiului  caracterizează  marile  etape  ale  vieţii  indivizilor. 

Cine  cugetă  la  timpul  studiilor,  respective  la  timpul  de  pre¬ 
gătire  pentru  cariera  sa,  examinând  piedecile  cari  i-s’au  pus  în 
calea  ajungerii  scopului  său  şi  cari  ameninţau  a  deveni  pericu¬ 
loase,  acela  va  concede  că  voinţa  lui  a  avut  de  isprăvit  un  lucru 
nu  prea  uşor,  până  când  a  putut  ajunge  la  ţinta  propusă.  Fan¬ 
tazia  neliniştită  trebuiâ  readusă  dela  visările  şi  preocupările  ei  şi 
trebuia  înjugată  la  lucru,  pentruca  ea  să  poată  procura  material 
suficient  şi  potrivit  pe  seama  minţii ;  voinţa  trebuiâ  să  înfrâneze 
poftele  şi  dorinţele  sensurilor  —  incomode  studiului  serios  — 
câştigându-le  după  putinţă  pe  seama  intereselor  proprii,  în  direcţie 
folositoare.  Ea  trebuia  să  stoarcă  anumite  renunţări  la  plăcerile 
şi  distracţiile  cari  şi-le  permiteau  alţi  colegi. 

La  munca  necesară  spre  îndeplinirea  unor  hotărîri  voinţa 
are  zilnic  şi  în  fiecare  oră  două  datorinţe.  Ea  are  să  influinţeze 
asupra  celorlalte  însuşiri,  îndemnând  şi  cârmuind  deodată,  pentru 
de  a  putea  ajunge  la  ţinta  propusă. 

Ea  va  interveni  şi  pentru  de  a  tempera,  regulă  şi  de  a  opri 
atunci  când  o  însuşire  se  îndreaptă  spre  ţinte  străine  sau  în  ac¬ 
ţiunea  sa  devine  prea  grăbită  şi  pripită,  şi  prin  aceasta  pericli¬ 
tează  acţiunea  care  tinde  spre  scopul  prefipt.  Omul  trebuie  să 
renunţe  la  multe  lucruri,  cari  pentru  sensuri  ar  fi  plăcute  şi 
trebuie  să  admită  şi  unele  neplăceri 

Stăpânirea  de  sine,  răbdarea  şi  iniţiativa  sunt  trei  cerinţe 
zilnice,  pe  cari  vieaţa  le  cere  înainte  de  toate  dela  noi.  In  cele 
următoare  vom  vedea  cât  de  energic  să  întrerupe  religiunea  cre¬ 
ştină  pentru  voinţa  conştientă  şi  ce  ajutor  mare  îi  ofere. 

1.  Abstine.  Stăpânirea  de  sine  este  prima  şi  ultima  regulă 
pentru  ducerea  unei  vieţi  morale.  Convieţuirea  socială,  promo- 

varea  sănătăţii  trupeşti  şi  sufleteşti,  a  demnităţii  noastre  omeneşti 
şi  a  păcii  sufleteşti  pretind  stăpânirea  de  sine. 

Celce  nu  e  dedat  din  tinereţe  a  se  stăpâni  pe  sine,  acela 
nu  poate  ţinea  pas  cu  cerinţele  vieţii:  Un  astfel  de  om  sau  va 
trebui  ca  la  vârsta  bărbăţiei  să  repareze  pe  lângă  mare  oboseală 
ceeace  mai  înainte  a  întrelăsat  sau  e!  va  ajunge  foarte  curând 
Ia  ruina  spirituală,  morală  şi  corporală.  Ar  fi  foarte  târziu  de  a 
începe  cu  abecedarul  vieţii  morale  d.  e.  după  2—3  ani  de  uni¬ 
versitate.  Din  oamenii  aceia  cari  niciodată  nu  s’au  obişnuit  a  se 
stăpâni  pe  sine  şi  a-şi  impune  un  obligament  sau  o  jertfă,  se 
recrutează  marele  număr  al  celor  lipsiţi  de  oiice  voinţă  deamnă 
în  vieaţa  de  toate  zilele. 

Un  copil  care  a  avut  norocul  de  a  fi  educat  în  sânul  fa¬ 
miliei  sale  după  principiile  fundamentale  ale  bisericii  noastre,  va 
fi  deja  de  timpuriu  obişnuit  cu  stăpânire  de  sine.  Şi  ceeace  e 
mai  important,  unui  băiat  născut  din  părinţi  credincioşi  această 
renunţare  nu  i  se  pare  ca  o  constrângere,  ci  ca  ceva  de  sine 
înţeles,  ca  ceeace  fiecare  om  cinstit  face,  ca  o  abatere  dela  ce  e 
urît  şi  păcat,  ca  o  sfântă  poruncă  a  lui  Dumnezeu. 

Stăpânire  de  sine  predică  porunca  a  6-a,  care  ne  interzice 
de  a  face  loc  în  inimile  noastre  mâniei,  urii  şi  răsbunării;  reţi¬ 
nere  predică  a  7  şi  a  10-a  poruncă,  cari  cer  curăţenie  şi  con¬ 
damnă  poftele  necurate.  A  8-a  poruncă  îngrijeşte  proprietatea 
deaproapelui,  iar  a  9-a  se  face  apărătoarea  onoarei  Iui.  Faţă 
de  pofta  nesăţioasă  după  bunurile  pământeşti,  porunca  1.  biseri¬ 
cească  ne  îndeamnă  la  sărbarea  Duminecii,  spre  a  ne  putea 
dedică  cu  totul  serviciului  şi  preamăririi  lui  Dumnezeu;  şi  în  fine 
la  post  ne  atrage  atenţiunea  a  2-a  poruncă  bisericească. 

E  imposibil  deci  să  păzeşti  credinţa  ortodoxă,  fără  să  înveţi 
totodată  stăpânirea  de  sine.  Deoarece  copilului  respective  tină- 
rului  i  se  predică  pretutindenea:  «poftele  tale  nu  sunt  demne 
pentru  tine;  tu  să  le  stăpâneşti»,  stăpânirea  de  sine  se  va  preface 
în  o  obişnuinţă  zilnică,  care  e  plină  de  fericire.  Începând  deci 
anii  grijii  şi  a  muncii  serioase,  jertfele  cari  se  pretind  dela  băr¬ 
batul  şi  soţia  ortodoxă,  nu  le  vor  fi  insuportabile,  aşa  cum  îi 
sunt  acestea  unui  copil  mare  crescut  şi  desmierdat  de  mamă-sa, 
care  nu  cunoaşte  încă  poruncile  divine,  nu-şi  ştie  încă  datorinţele, 
ci  urmează  totdeauna  numai  capriciilor  sale. 

Dealtfel  biserica  nu  se  apropie  de  noi  cu  un  rece  şi  cate¬ 
goric  «tu  trebuie».  Ea  ştie  a  ne  face  jertfele  mai  uşoare  şi  mai 
dulci  prin  aducerea  aminte  de  răsplătire:  «Tu  nu  sameni  şi  nu 
jertfeşti  înzadar,  căci  toate  ţi-se  vor  răsplăti  ţie  înzecit».  D-zeu 
e  bogat  în  generozitatea  lui.  Credinţa  ortodoxă  nu  se  mulţumeşte 
cu  atât,  ci  ca  totdeauna  ne  pune  înainte  icoana  Mântuitorului 
suferind  şi  răstignit.  Binecuvântarea  credinţii  aduce  cu  sine  că 
în  timpul  luptelor  grele,  când  plăcerile  senzuale,  câştigul  material 
ne  atrage  în  mod  seducător,  ne  apar  alte  icoane  mai  nobile,  mai 
curate  şi  mai  sfinte,  spre  cari  sufletul  se  poate  întoarce  cu  mai 
multă  încredere  şi  speranţă.  Mulţi  oameni  tineri  decad,  fiindcă 
în  orele  libere  cugetele  lor  se  ocupă  numai  cu  plăceri  şi  pofte 
josnice,  iar  ceva  mai  sublim  şi  mai  nobil  ei  nu  cunosc.  Cât  de 

a, 

bine  e,  dacă  cuvintele  serioase  şi  iubitoare  ale  Domnului  şi  învăţă¬ 
torului  nostru  ne  apar  atunci  ca  buni  admoniatori,  dacă  ni-se  arată  şi 
ni-se  aduc  pilde  din  sfânta  Scriptură,  din  vieaţa  sfinţilor,  dacă 
rugăciuni  pătrunzătoare  ne  vin  spontan  pe  buze,  iar  sufletul  înfri¬ 
coşat  rosteşte:  «Doamne  ajută-mi,  că  mă  mistuesc»,  dacă  cuvin¬ 
tele  sfinţilor  părinţi:  «Ceeace  noi  prin  darul  lui  D-zeu  am  putut, 
de  ce  nu  şi  tu?»,  cari  l-au  scăpat  odinioară  şi  pe  fericitul  Augustin, 
ne  sună  în  urechi. 

Da !  Prin  darul  lui  D-zeu !  Aici  zace  deosebirea  între  sis¬ 
temele  filozofice  şi  religiunea  creştină.  Acelea  predică  voinţii  re¬ 
nunţare  şi  jertfe,  însă  nu-i  dau  puterea  de  rezistenţă  necesară. 
Frumoasele  tablouri  despre  virtute  devin  tot  mai  palide  la  pri¬ 
virea  farmecului  îmbătător,  ce-1  oferă  păcatul.  Conştiinţa  despre 
răsplată  bogată,  care  ne-o  procură  stăpânirea  de  noi  înşine,  amu¬ 
ţeşte  la  cântecul  de  sirenă  al  unui  mediu  vesel  şi  seducător. 
Numai  biserica  ne  promite  ajutorul  lui  D-zeu  şi  ne  conduce  la 
izvoarele  graţiei  sale. 

Ea  nu  ne  înşalâ  cu  vorbe  frumoase  despre  puterea  voinţii 
şi  despre  învingerile  energiei  omeneşti  asupra  tristei  experienţe 
zilnice.  Biserica  ne  spune  limpede:  voinţa  omenească  e  slăbită, 
fără  graţia  divină  omul  nu  e  în  stare  a  face  din  destul  nici  legii 
naturale;  fără  ajutorul  ei  noi  nu  putem  rezistă  ispitelor  cari  dau 
preste  noi.  Creştinul  care  ţine  corect  la  credinţa  sa,  e  pus  în  po¬ 
ziţia  de  a  fi  scutit  de  desiluzii,  înaintea  cărora  omul  gândeşte  că 
poate  opune  rezistenţă  tuturor  obstacolelor  şi  pericolelor,  deşi 

îndatăce  se  iveşte  primul  caz  grav,  constată  că  e  lipsit  de  energie 
şi  voinţă. 

In  conştiinţa  propriei  sale  slăbiciuni  creştinul  însă  caută  întă¬ 
rire  la  D-zeu  prin  rugăciune  şi  împărtăşirea  cu  sfânta  Cuminecă¬ 
tură.  De  aici  primeşte  el  graţia  de  a  fi  curat  şi  nepătat  în  cuge¬ 
tele  sale,  blând  şi  iubitor  faţă  cu  cei  din  jurul  său,  drept  faţă 
de  fiecare  om  şi  fără  a  fi  gelos  faţă  de  aceia,  cărora  le  surid 
bunurile  fericirii  pământeşti  sau  cari  nu  se  lipsesc  de  nici  o  plă¬ 
cere  lumească.  El  priveşte  la  neajunsurile  şi  jertfele,  cărora  se 
expun  unii  pentru  bunurile  acestei  lumi  şi  zice  cu  apostolul: 
«Ceice  se  pregătesc  pentru  cursă1,  ei  o  fac  aceasta  spre  dobân¬ 
direa  cununii  care  se  veştejeşte,  noi  ne  silim  însă  ca  să  luăm 
cununa  cea  neveştejită». 

Dar  această  «renunţare»,  această  veşnică  predicare  a  abne- 
gaţiunii  nu  e  oare  în  stare  de  a  îngropa  toate  bucuriile  şi  prin 
aceasta  a  nimici  unul  dintre  factorii  principali  ai  voinţii  şi  astfel 
a  face  să  dispară  orice  plăcere  de  muncă  şi  orice  energie  a  voinţii? 

Părerea  aceasta  se  bazează  pe  o  neînţelegere.  Căci  credinţa 
bisericii  noastre  nu  opreşte  absolut  orice  bucurie  lumească,  cu 
toate  plăcerile  ei,  ci  numai  pe  acelea  cari  vin  în  contrazicere  cu 
legea  divină.  Cine  ar  putea  afirmă  cu  toată  seriozitatea  cumcă 
legea  morală  creştină  (ne)  opreşte  de  a  ne  delecta  şi  bucură  de 
toate  câte  sunt  opera  lui  D  zeu,  de  a  iubi  tot  ceeace  e  lumină, 
ceeace  e  frumos?  Din  contră  avem  voie  să  ne  delectăm  şi  bucu¬ 
răm  de  frumseţile  create  de  D-zeu,  de  cântecul  paserilor  şi  de  par¬ 
fumul  florilor,  să  ne  delectăm  la  arta  picturii ,  sculpturii  şi  muzicei , 
să  ne  inspirăm  de  toate,  câte  spiritul  şi  mâna  omenească  le-a 
făcut  frumoase  şi  impozante  spre  preamărirea  lui  D-zeu.  De  toate 
acestea  să  ne  bucurăm,  lăudând  şi  binecuvântând  pe  Tatăl  cel 
ceresc.  —  Oare  n’a  fost  biserica  totdeauna  protectoarea  artei? 
Nu  i-a  deschis  ea  acesteia  larg  porţile  sale?  E  cunoscut  doar 
la  sfinţii  bisericii  spiritul  profund  şi  înţelegerea  lor  pentru  natură. 
O  adevărată  bucurie  încolţeşte  acolo  unde  incompatibilitatea  şi 
urîciunea  morală  poate  fi  delăturată;  ea  e  însă  total  sugrumată 
în  atmosfera  înbâcsită  şi  veninoasă  a  unui  sentimentalism  pustiitor. 
Din  stăpânirea  de  noi  înşine  răsar  izvoare  de  bucurie.  D-zeu  nu 
e  nici  aici  aspru  faţă  cu  prietenii  Săi,  —  cele  mai  vesele  suflete 

1  Un  exemplu  luat  din  Autologia  grecă. 

cărora  bucuria  li  se  poate  ceti  din  ochi,  sunt  acelea  cari  iubesc 
pe  D-zeu.  Fiindcă  din  iubire  ţişneşte  bucuria  şi  aceasta  face 
vieaţa  dulce  şi  uşoară. 

2.  Susţine ,  supoartă,  rabdă.  Aceasta  e  a  doua  condiţiune, 
care  răsună  de  pretutindenea  în  univers.  Cruda  realitate,  intere¬ 
sele  îndreptăţite  ale  altora,  dar  nu  mai  puţin  binele  şi  liniştea 
proprie,  pretind  ca  noi  să  suportăm  neplăceri  şi  să  luăm  sarcina 
zilei  asupra  noastră.  De  regulă  lucrul  serios  nu  se  poate  execută 
fără  osteneală.  Natura  îşi  urmează  cursul  ei,  dar  poruncile  divine 
nu  vor  încetă  acolo,  unde  încep  greutăţile.  Unde  esie  lucru,  acolo 
avem  de  suportat;  iar  unde  masse  de  oameni  vin  în  atingere  unele 
cu  altele,  nu  e  de  mirare  dacă  ici-colea  se  întâmplă  şi  ciocniri. 

Şi  aici  observăm  noi  înţelepciunea  pedagogică  a  sfintei 
noastre  credinţe,  atenţiunea  cu  care  ea  ne  tratează.  Căci  ea  nimic 
nu  acopere  dinaintea  ochilor  noştri  sufleteşti,  nimic  nu  retace. 
Nu  ne  promite  o  vieaţă  comodă,  fără  năcazuri  şi  dureri,  fără 
osteneli  şi  neplăceri.  Cine  ştie  că  el  în  vieaţă  n’are  să  aştepte 
numai  roze,  acela  nu  se  va  miră  dacă  dă  şi  de  spini,  şi  acea 
voinţă  este  mai  bine  instruită  pentru  vieaţă,  care  de  timpuriu 
se  aşteaptă  la  greutăţi,  pregătindu-se  la  suportarea  lor,  înarmân- 
du-se  cu  răbdare  şi  curaj.  Scumpa  noastră  credinţă  ne  spune 
de  timpuriu:  «Fi-ţi  blânzi  şi  smeriţi!»  Chiar  Mântuitorul  ne 
vorbeşte  despre  un  jug ,  care  va  fi  pus  pe  umerii  noştri,  despre 
o  povară,  chiar  de  o  cruce ,  care  avem  să  o  purtăm,  dacă  voim 
şi  dorim  să  fim  învăţăceii  Lui. 

Stoicii  voiau  să  ajungă  la  aceasta,  omorînd  în  sine  orice 
manifestare  a  afectelor  şi  încercând  a  propagă  o  totaiă  nepăsare 
faţă  de  suferinţele  şi  neajunsurile  lumii. 

Creştinismul  ne  arată  cu  totul  alt  drum.  El  nu  cere  dela 
noi  un  astfel  de  indiferentism  faţă  de  suferinţe,  ceeace  ar  fi  o 
calitate  contrară  naturii,  —  ci  ei  sfarmă  ghimpele  lor  cel  mai 
ascuţit,  le  face  suportabile  prin  graţia  sa  şi  în  fine  chiar  uşoare 
prin  iubirea  Mântuitorului.  Această  transformare  admirabilă  şi 
glorificare  a  patimilor  o  întâlnim  noi  pretutindenea  în  vieaţa 
sfinţilor.  Ei  nu  se  fereau  din  calea  ostenelelor  şi  a  lucrului  onest, 
nu  se  fereau  de  suferinţe,  de  batjocura  şi  dispreţul  celor  puternici, 
de  boale  şi  dureri.  Şi  cu  toate  acestea  crucea  le  eră  lor  uşoară 
şi  dulce.  Baza  şi  înţelegerea  acestei  stări  zace  ascunsă  în  trei 

adevăruri  însemnate:  în  speranţa  întdo  răsplată  viitoare,  care  le 
covârşeşte  pe  toate,  în  cugetul  la  iubirea  Mântuitorului  răstignit 
şi  în  credinţa  unirii  cu  El  în  sfânta  Cuminecătură. 

Adevărul  despre  răsplata  veşnică  delătură  orice  durere  şi 
chiar  frica  de  moarte ;  adevărul  despre  iubirea  nemărginită  a  Mân¬ 
tuitorului  ne  însufleţeşte;  învăţătura  despre  preasfânta  Euharistie 
ne  conduce  1a  masa  Domnului,  —  iar  cu  creşterea  şi  promovarea 
vieţii  supranaturale  se  măreşte  puterea  de  rezistenţă,  durabilitatea 
şi  tăria  de  a  se  opune  ispitelor.  Deşi  lumea  e  plină  de  brutalităţi, 
totuşi  e  mai  bine  a  muri  în  chinurile  cele  mai  cumplitele,  decât 
a  fi  infidel  Domnului...  Adevărurile  acestea  şi  graţia  divină  erau 
odinioară  motorii  dătători  de  putere  chiar  şi  copiilor,  femeilor 
şi  moşnegilor  pentru  suferirea  martirului. 

Necredinţa  religioasă  însă  vrea  să  prezinte  lucrurile  astfel 
ca  şi  când  fanatismul  i-a  entusiasmat  pe  martiri,  iar  autosu- 
gestiunea  i-a  făcut  nesimţitori  în  faţa  durerilor.  Să  ştie  însă  că 
starea  aceasta  de  nesimţire  este  o  excepţiune,  iar  unde  o  întâlnim 
la  sfinţii  martiri  ai  sângelui  —  acolo  cu  siguranţă  nu  este  o  ur¬ 
mare  a  propriei  amăgiri,  ci  e  a  se  privi  ca  un  dar  Dumnezeesc.  In 
actele  martirilor  cunoscute  în  istorie  nu  aflăm  la  creştini  urme  de 
fanatism,  ci  o  fidelitate  şi  o  convingere  neajunsă  a  credinţei,  care 
nu  provoacă,  ci  sufere  cu  răbdare,  —  nu  aflăm  însă  nici  auto- 
sugestiune  care  face  să  nu  doară,  dar  în  schimbul  ei  găsim  frică 
omenească  de  chinuri,  tremurul  de  conştiinţa  propriei  slăbiciuni, 
fiind  acestea  însoţite  de  voinţa  de  fier,  de-a  aduce  ori  şi  ce  jertfă 
măreaţă  lui  Dumnezeu,  apoi  aflăm  încrederea  de  granit  că  Domnul 
în  ceasuri  grele  va  trimite  ajutorul  Său.  O  privire  spre  cer  sau 
spre  chinurile  veşnice,  o  privire  spre  lume  şi  apoi  un  «înainte 
cu  D-zeu»  până  la  moarte...  dându-şi  sufletul  cu  numele  lui  Isus 
pe  buze.  Aceasta  tărie  şi-o  câştigau  ei  prin  rugăciune  şi  împăr¬ 
tăşire  vrednică  cu  sfânta  Cuminecătură.  Căci  pe  timpul  persecu- 
ţiunilor  creştinii  se  rugau  cu  deadinsul  şi  fiecare  se  silea  de  a 
se  pregăti  conştienţios  pentru  ziua  cea  mare  a  răsplătirii. 

Zilele  persecuţiunilor  sângeroase  au  trecut.  Lupte,  ostenele 
şi  griji  sunt  însă  şi  azi  fiecăruia  rezervate.  Binecuvântarea  cre- 
dinţii  ortodoxe  şi  puterea  ce  ne-o  împrumută  ea  pentru  purtarea 
zilnică  a  crucii  ne  umbreşte  şi  acum.  Ajunge  a  indică  trei  puncte 
în  favorul  cărora  vorbesc  cifrele,  anume  procentul  minimal  al  di- 

vorţuriloi  la  căsniciile  curat  ortodoxe,  puterea  de  rezistenţă  a 
clasei  lucrătoare  faţă  de  mişcările  socialiste,  care  ’şi  are  explicarea 
numai  în  credinţa  aceleia,  —  şi  numărul  restrâns  al  sinuciderilor 
cari  cad  pe  populaţiunea  ortodoxă.  Constatările  acestea  se  susţin, 
deşi  ortodocşii  - —  cari  în  privinţa  bunurilor  materiale  stau  mai 
slab  ca  ceialalţi  —  au  nu  arareori  de  suportat  amar,  griji  fami¬ 
liare  şi  sărăcie  cu  mult  mai  mare. 

3.  Al  treilea  cuvânt  admonietor  pentru  vieaţă  e:  agqredere , 
a  itiiţiă ;  iniţiativă  şi  îndrăsneală. 

Aici  e  de  a  se  aminti  că,  după  un  vechiu  prejudiţiu  încă  ne¬ 
sfârşit,  biserica  ortodoxă  ar  fi  duşmană  progresului  şi  ini¬ 
ţiativelor  importante.  Acest  reproş  conţine  însă  un  groaznic  nea¬ 
devăr,  precum  se  va  putea  vedea  din  cele  următoare. 

învăţăturile  credinţei  şi  ale  moralei  bisericeşti  sunt  un  duşman 
declarat  al  oricărei  leneviri.  Ele  declară  munca  de  o  lege  divină, 
iar  trândăvia  ca  începutul  a  tot  păcatul.  Cine  nu  lucră  nici  să 
nu  mănânce.  Ea  pretinde  anume  muncă  deplină  şi  completă,  nu 
numai  de  jumătate.  Sf.  Apostol  Pavel  scrie  doar  energicele  cu¬ 
vinte:  <:Ce!ce  nu  poartă  grijă  de  ai  săi  şi  cei  ai  casei  sale,  acela 
nesocoteşte  credinţa  şi  este  mai  rău  decât  un  necredincios». 

Dacă  examinăm  ciedinţa  ortodoxă,  vedem  că  ea  e  însoţita 
de  un  mare  eroism,  e  o  adevărată  putere  motorică,  care  nu  se 
înspăimântă  de  nici  o  piedecă  sau  jertfă.  Aceasta  o  argumen¬ 
tează  toate  ţările,  unde  ea  e  în  preponderanţă,  ba  chiar  şi  tn 
ţara  noastră,  unde  am  fost  şi  suntem  încă  expuşi  atâtor  ve¬ 

xaţiuni,  biserica  noastră  ortodocsă  e  întemeietoarea  atâtor  focu- 
lare  de  cultură.  Ar  fi  însă  o  mare  greşală  de  a  pretinde  ca  ea 

să  se  intereseze  de  toată  comoara,  bunăstarea  şi  comoditatea  pă¬ 

mântească  a  credincioşilor  săi.  Procurarea  uror  izvoare  nouă  de 
venit,  completarea  tehnicei  şi  a  armelor,  a  confortului  şi  a  plă¬ 
cerilor  vieţii  nu  sunt  cele  mai  înalte  năzuinţi  culturale  şi  ele  n’au 
fost  încredinţate  bisericii  celei  adevărate  a  lui  Hristos.  Aceasta 
tinde  la  o  cultură  mai  înaltă,  care  e  capabilă  de  a  conduce  pe 
om  la  ţinta  sa  eternă.  Cultură  adevărată,  şi  perfect  creştină,  există 
numai  acolo  unde  —  pe  lângă  şi  peste  năzuinţa  după  bunurile 
lumeşti,  după  plăceri  nobile  ale  vieţii,  după  ştiinţă  şi  artă  — 

serviciul  lui  D-zeu  ocupă  o  poziţie  predominantă. 

întâia  iniţiativă  pe  care  credinţa  noastră  o  pretinde  şi  trebuie 
să  o  pretindă  este  împlinirea  conştienţioasă  a  datorinţelor  faţă  de 
D-zeu.  Aceasta  o  poate  fiecare  ortodox  şi  prin  aceasta  devine 
cel  mai  bun  iniţiator  al  culturii  adevărate.  Deoarece  ea  asigură 
încredere  în  acţiune  şi  în  purtare,  asigură  sfinţenia  căsătoriei, 
apără  nevinovăţia,  tot  atâtea  pietrii  fundamentale  pentru  baza 
prosperarii  poporului,  care  nu  se  măsură  în  prima  linie  după  nu¬ 
mărul  fabricelor,  maşinilor  şi  a  tunurilor  vărsate  anual,  ci  după 
stadiul  de  moralitate,  de  drept  şi  de  adevărată  iubire  omenească. 

Acolo  unde  stăpâneşte  conştienta  împlinire  a  datorinţelor 
bazată  pe  credinţă,  acolo  e  asigurată  bunăstarea  masselor,  întru¬ 
cât  aceasta  depinde  dela  puterile  omeneşti.  Acolo  vor  încolţi  şi 
vor  creşte  toate  săminţele  bune  şi  nobile,  plantate  naturii  ome¬ 
neşti  din  partea  Creatorului  ei.  Biserica  ne  chiamă  şi  azi  la  tot 
ceeace  e  bun  şi  frumos  prin  cuvintele  apostolului  cătră  creştinii 
oraşului  Filippi:  «în  sfârşit  fraţilor,  câte  sunt  adevărate,  câte  sunt 
de  cinste,  câte  sunt  drepte,  câte  sunt  curate,  câte  sunt  foarte  de 
iubit,  câte  sunt  bine  de  auzit,  dacă  este  vreo  virtute  şi  dacă  este 
vreo  laudă,  —  acestea  să  le  cugetaţi».  (Filip.  4,  8.) 

Aşadar  tot  ce  e  natural  bun,  de  iubit,  lăudabil,  ceeace  are 
nume  bun  înaintea  lumii  —  presupunând  că  nu  conţine  în  sine 
vreun  păcat  —  laudă  şi  binecuvintează  biserica  şi  se  bucură  dacă 
fiii  ei  arată  şi  pentru  acestea  o  silinţă  exemplară.  Prin  acestea 
iniţiativa  e  cultivată  şi  binecuvântată  pe  toate  terenele  ştiinţei, 
artei  şi  tehnicei. 

Pentru  iniţiative  avem  lipsă  de  idealuri  mari  şi  de  motive 
importante.  Credinţa  ni  le  oferă  şi  pe  acestea.  Cuvintele  apo¬ 
stolului  neamurilor  « iubirea  lui  Is.  Hristos  să  ne  îndemne  pe  noi » 
conţin  în  sine  toate  celelalte  stadii  ale  ei,  adecă:  iubirea  pentru 
suflet,  iubirea  săracilor,  a  bolnavilor,  a  celor  părăsiţi,  a  orfanilor. 
Toate  acestea  izvoresc  din  iubirea  cătră  Mântuitorul  Cel  răstignit. 
Această  iubire  neadormită  cătră  Mântuitorul  Is.  Hr.  însufleţea  pe 
sfinţii  bărbaţi  ai  timpului  patristic ,  pe  solii  cei  mari  ai  credinţii. 
Bărbaţi  ca  sfântul  părinte  al  ortodoxismului  Atanasie,  Vasile  Cel 
Mare,  Grigore  de  Nazianz,  Grigore  de  Niza,  loan  Gurădeaur, 
fer.  Augustin,  precum  şi  întreagă  seria  celor  din  timpurile  urmă¬ 
toare,  erau  de  o  iniţiativă  şi  destoinicie  superioară.  Cu  cât  mai 
superioară  e  iniţiativa  cea  binecuvântată  a  acestor  sfinţi  Părinţi 

şi  bărbaţi  bisericeşti,  decât  cea  a  unui  Napoleon,  al  cărui  drum 
ne  prezintă  numai  sânge  şi  ruină.  Acea  iniţiativă  a  lor  nu  eră 
un  foc  de  paie,  care  trece  repede  şi,  fiindcă  izvora  din  iubirea 
lui  Is.  Hr.,  suferinţele,  ostenelele  şi  strâmtorările  nu  o  puteau  nimici. 

Unul  dintre  cei  mai  mari  duşmani  ai  energiei  voinţii  şi  a 
plăcerii  de  muncă  e  descurajarea,  care  are  loc  după  osteneli  şi 
încercări  zadarnice  sau  după  rătăciri  propriu  cauzate.  In  astfel  de 
cazuri  credinţa  ne  procură  o  mângâiere  duplă.  Sau  că  e  vorba 
de  un  nesucces  fără  de  voia  şi  vina  noastră  şi  în  acest  caz  creş¬ 
tinul  ortodox  ştie  că  înaintea  lui  D-zeu  e  recunoscută  întreagă 
valoarea  ostenelelor  sale  şi  astfel  el  n’are  motiv  de  supărare. 
Sau  că  au  avut  loc  greşeli  şi  păcate  şi  atunci  îi  este  dată  posi¬ 
bilitatea  de  a  se  uşorâ  de  sarcina  apăsătoare  prin  taina  pocăinţii, 
câştigând  puteri  nouă. 

Dacă  lucrul  stă  astfel  atunci  ni  se  poate  face  din  partea 
neortodocşilor  observarea,  că  între  ortodocşi  nu  ar  trebui  să  se 
afle  oameni  slabi  şi  fără  voinţă.  Aceasta  deducţiune  însă  în  mod 
logic  e  nebazată.  Există  o  slăbiciune  a  voinţii  şi  o  lipsă  de  voinţă 
care  se  derivă  din  slăbiciune  corporală  şi  boală  spirituală.  Cre¬ 
dinciosul  ortodox  se  poate  îmbolnăvi  întocmai  ca  şi  alţi  oameni. 
Dar  pentru  omul  sănătos  nu  e  suficientă  orice  credinţă  spre 
a-şi  cârmuî  şi  conduce  voinţa,  ci  el  are  lipsă  de  o  credinţă 
vie.  Cele  mai  frumoase  cunoştinţe  ce  le  posede  cineva,  nu  folo¬ 
sesc  nimic,  dacă  nu  şi-le  validitează.  Totasemenea  binecuvântarea 
credinţei  va  putea  eşi  la  iveală  abia  atunci,  dacă  ea  află  aplicare  la 
singuraticile  împrejurări  şi  acţiuni.  Adevărurile  de  credinţă  au  să 
ocupe  locul  de  principii  conducătoare  pentru  întreaga  vieaţă 
practică.  Iar  aceasta  nici  ortodocşilor  nu  li-e  înăscută,  ci  aceia 
cari  sunt  necesitaţi  a  trăi  într’o  atmosferă  străină  trebuie  să  şi-o 
câştige  numai  prin  o  ocupaţiune  spirituală  în  lucruri  de  ale  cre¬ 
dinţei,  prin  meditaţiune,  prin  exerciţiu  continuu  şi  prin  examinarea 
motivelor  de  cari  să  lasă  ei  conduşi. 

Pentru  biserică  nu  e  lucru  dejositor,  dacă  indivizi  slabi  de 
voinţă  şi  neputincioşi  caută  adăpost  într’ânsa,  aflând  întărire  în 
sfintele  taine,  iar  la  preoţime  sfat  şi  ajutor.  Mântuitorul  n’a  în¬ 
temeiat  biserica  exclusiv  numai  pentru  eroii  şi  mucenicii  credinţei. 
Dacă  aşanumiţii  oameni  fără  voinţă  întră  în  sinul  bisericii  noa¬ 
stre,  ei  o  fac  aceasta  nu  fără  oareşcare  fond  solid  şi  oareşcare 

bunăvoinţă.  Căci  la  tot  cazul  e  necesară  voinţa  pentru  de  a-şi 
supune  omul  cu  deplină  conştiinţă  mintea  sa  crezului  complet 
ortodox.  Ar  fi  uşor,  dar  ceva  nesolid,  efemer  chiar,  de  a  primi 
un  articol  de  credinţă  sau  altul,  care  din  întâmplare  ne  convine; 
de  a  crede  însă  toate  câte  sunt  revelate  de  Dumnezeu  —  plăcute 
sau  neplăcute  firii  noastre  —  întreg  crezul  acesta  cu  toate  apen¬ 
dicele  sale ,  de  a-l  apără  în  contra  propriilor  patimi ,  aceasta  cere 
multă  tărie.  Acestea  le  caută  cel  slab  şi  nemernic  în  biserica 
noastră,  fără  ca  să  se  înşele.  Biserica  noastră  păşeşte  înainte  în 
pedagogia  ei  divină,  încet  dar  cu  multă  siguranţă,  —  ea  nu  im¬ 
provizează  în  cel  de  curând  convertit  un  entusiasm  ca  focul  cel 
de  paie,  ci  ea  îl  conduce  pe  încetul  mai  întâiu  la  împlinirea 
acurată  a  datorinţelor  sale  —  luate  prin  jugul  lui  Hristos  — 
care  împlinire  progresează  pe  încetul,  devenind  apoi  mai  repede 
şi  mai  sigură,  iar  în  fine  o  datorinţă  plăcută.  Intr’acestea  se  întăreşte 
într’ânsul  credinţa,  cunoaşterea  adevărului  şi  bucuria  dreptăţii;  să 
aprinde  iubirea  pentru  tot  ce  e  bun  şi  frumos.  Voinţa  lui  e  însă- 
nătoşată  şi  pe  calea  de  a  ajunge  completă  putere  şi  deplină  vir¬ 
tute  bărbătească  de  creştin. 

In  sânul  bisericii  ortodoxe  află  cel  descurajat  deodată  cu 
încrederea  în  Dumnezeu  şi  încredere  în  sine;  oamenii  momen¬ 
tului  învaţă  a-şi  subordona  capriciile  lor  legii  divine  şi  de  a-şi 
întocmi  vieaţa  lor  în  conformitate  cu  poruncile  dumnezeeşti  şi 
cu  cerinţele  stării  lor.  Cel  slab  la  suflet  află  în  duhovnicul  său 
un  amic  care,  îl  sfătueşte  şi  admoniază,  îl  face  atent,  îl  scu¬ 
teşte  şi  ajută;  sclavii  patimilor  rup  în  taina  pocăinţii  lanţurile 
lor  cele  urgisite,  punând  afectele  şi  pornirile  lor  cele  bune  — 
însă  până  acum  seduse  —  în  serviciul  lui  D-zeu  şi  al  virtuţii. 
Aici  învaţă  ceice  n’au  aflat  un  ideal,  a  cunoaşte  idealurile  cele 
adevărate,  măreţe  şi  sfinte,  cari  într’adevăr  merită  ca  o  inimă 
nobilă  să-şi  pună  în  activitate  energia,  pentru  câştigarea  lor. 
Creştinul  ortodox  care  doreşte  aşadară  a-şi  reînsănătoşâ  şi  întări 
voinţa  sa,  nu  are  de  a-şi  bate  prea  mult  capul.  El  are  să  urmeze 
credinţei  sale,  să  trăiască  cu  şi  din  credinţa  sa.  Atunci  va  fi  şi 
voinţa  iui  tare,  vie  şi  neclătită,  servindu-i  ca  conducător  înţelept 
intru  ajungerea  şi  îndeplinirea  sfântului  ideal. 

(După  I.  Bessmer).  Dr.  loan  Helett. 

CUVÂNT  LA  DUMINECA  SAMAR1NENCEI.1 

•■Cine  va  bea  din  apa  ce-i  voia  da  eu 
lui,  nu  va  însetoşă  în  veci,  ci  apa  care  voiu 
da  lui,  va  fi  întru  dânsul  izvor  de  apă  curgă¬ 
toare  în  vieaţa  de  veci »  loan  cap.  4  v.  14. 

Iubiţi  ascultători  1  E  a  cincea  săptămână  astăzi,  decând  cel  doritor 
de  îndreptare,  de  izbăvire  a  omului,  Mântuitorul  Hristos,  răstigneşte  pă¬ 
catul  omenesc  pe  cruce,  moare  şi  în  mormânt  se  pune.  A  cincea  Du¬ 
minecă  astăzi,  decând  îngerul,  muerilor  sârguitoare  de-a  unge  trupul  lui 
Isus,  mironosiţelor,  s’a  făcut  vestitor,  zicând:  «Ce  căutaţi  cu  plângere  pre 
celte  este  viu.  A  înviat  neamul  omenesc,  sculatu-s’a  din  mormânt  Hristos 
D-zeul  nostru,  dăruind  nouă  tuturor  nestricăciune  şi  vieaţâ,  luminare  şi 
mare  milă».  (Cântarea  bisericii).  —  Injumătăţire  de  praznic  astăzi,  decând 
toată  făptura  se  bucură  şi  se  veseleşte  de  învierea  lui  Hristos,  decând 
toată  mintea  doritoare  de  lumină  ca  o  «ameazăzi  luminoasă»,  se  lumi¬ 
nează  cu  dumnzeeştile  daruri  ale  sculării  Lui,  decând  toată  limba  creştină 
cântă  şi  să  întâmpină  cu  dumnezeeasca  mulţămire,  de  «Hristos  a  înviat». 
—  Dumineca  Samarinencei,  în  care  izvorul  minunilor,  Hdstos,  în  ceasul 
al  şaselea  a  venit  la  puţul  lui  lacob  să  vâneze  rodul  Evei,  că  Eva,  întru 
acest  ceas  a  ieşit  din  raiu  prin  amăgirea  şarpelui,  muierea  samarineancă 
intru  acest  ceas  întră  în  raiu,  prin  râvna,  dragostea,  credinţa  ce-a  arătat-o 
către  dumnezeeştile  învăţături.  (După  cântarea  bisericii). 

Obosit  de  călătorie  Mântuitorul  se  aşează  lângă  o  fântână,  ce  se 
numiâ  puţul  lui  lacob.  La  acest  puţ,  dupăcum  ne  spune  cântarea  bisericii, 
viind  o  muiere  din  Samaria  să  scoată  apă:  «Celce  acopere  pământul  cu 
nori,  celace  au  spânzurat  pământul  preste  ape,  celce  varsă  izvoarele  şi 
iezările  apelor,  Hristos»,  vrând  să  mântuească  pe  femiea  samarineancă, 
pre  ceeace  eră  vânată  de  luptătorul  vrăjmaş,  carea  eră  «cuprinsă  rău  de 
lucruri  netrebnice»,  prinde  cuvânt  cu  ea,  cerându-i  «apă  să  bea».  Femiea 
cunoscând  ura  şi  duşmănia  cea  mare,  ce  domnia  între  cele  două  popoare, 
se  miră,  cum  un  Iudeu,  ea  femeie  samarineancă  fiind,  cere  apă  să  bea. 

Deaceea  ii  răspunde:  «Cum  tu  Jidov  ceri  dela  o  muiere  samarineancă 
apă  să  bei,  că  Jidovii  nici  nu  se  ating  de  samarineni.  Răspuns-a  Isus  şi 
a  zis  ei.  De-ai  şti  darul  lui  D-zeu  şi  cine  este  carele  grăeşte  ţie,  dă  mi 
să  beau,  tu  ai  fi  cerut  dela  dânsul  şi  ţi-ar  fi  dat  apă  vie,  că:  «Tot  cine 
va  bea  din  apa  aceasta  va  însetoşă  iarăş:  Iară  cine  va  beâ  din  apa  ce-i 
voiu  da  eu  lui,  nu  va  însetoşă  în  veci:  ci  apa  care  voiu  da  lui,  va  fi  întru 
dânsul  izvor  de  apă  curgătoare  în  vieaţa  de  veci».  Zis-a  cătră  dânsul 
muerea  «Doamne  dă-mi  această  apă».  loan  c.  IV.  v.  9 — 15. 

Pe  cât  de  simplă  ni  se  înfăţişează  această  învăţătură,  pe  atât  de  adâncă, 
pe  atât  de  însemnată  în  cuprins  este  ea  pentru  noi  oamenii! 

Spre  a  o  pricepe  în  destul,  ca  astfel  şi  noi  să  cerem  această  apă, 
in  se  cuvine  să  nizuim  a  pătrunde  ce  a  înţeles  Mântuitorul  sub  apa  cea 

1  Rostit  în  biserica  cea  mare  din  Sâlişte. 

vie,  cc-a  voit  a  ne  arătă  prin  alegerea  mântuirii  unei  femei  cu  totul  de¬ 
căzută,  cu  totul  păcătoasă. 

Sub  apa  cea  vie,  înţelege  învăţătura  creştină.  Această  învăţătură  o 
aseamănă  cu  apa.  Căci  precum  apa  este  un  al  doilea  aer  al  vieţii,  făr’ 
de  care  nimenea  nu  poate  să  vieţuească,  tot  asemenea  nu  se  poate  trăi  făr’ 
de  apa,  aerul  învăţăturilor  creştine.  Precum  apa  potoleşte  setea,  răcoreşte 
ferbinţeaia,  spală  uriciunea  trupului,  stânge  vâlvaia  focului,  —  aşa  învăţă¬ 
tura  creştină  înăbuşe  patimile,  alinează  durerile,  spală  tot  păcatul,  stânge 
toată  văpaia  mâniei.  Ba  mai  pre  sus  de  apă  pune  Mântuitorul  învăţătura 
creştină,  adăogâtid,  că  de  apa  de  toate  zilele  vom  însetoşâ  iarăş,  iar  cine 
va  bea  din  apa  cea  vie  nu  va  însetoşâ  niciodată,  adecă  cine  va  primi  în¬ 
văţăturile  Dlui,  le  va  ţinea  şi  le  va  face,  unul  ca  acela  viu  va  fi,  va  avea 
vieaţa  cea  adevărată  şi  se  va  împărtăşi  de  vieaţa  cea  vecinică. 

Da,  nu  va  însetoşâ.  Căci  poate  îi  învăţătură  mai  înaltă  decât:  «ca 
să  ne  iubim  unul  pe  altul»,  (loan  XV.  12)  şi  «să  facem  bine  celor  ce  ne 
urăsc  pe  noi»?  (Mat.  V.  44).  Poate  fi  ceva  mai  nobil  în  lume  şi  între  locuitorii 
ei,  când  vom  aruncă  cu  pâine  în  fratele  nostru  rătăcit,  carele  ridică  peatra 
asupra  noastră?  (loan  VIII.  7  II.)  Poate  fi  învăţătură  mai  plăcută  decât  aceea 
să  întindem  ceiuice  ne  loveşte  in  obrazul  drept  şi  pe  cel  stâng  spre  lo¬ 
vire?  (Mat,  V.  39).  Poate  fi  învăţătură  mai  aleasă,  decât:  «Făţarnice  scoate 
mai  întâi  bârna  din  ochiul  tău  şi  atunci  vei  vedea  să  scoţi  ştercul  din 
ochiul  fratelui  tău»  (Mat.  Vil.  5);  «Părinte  iartă-le  lor  că  nu  ştiu  ce  fac» 
(Luca  XXIII.  35);  «Nu  tot  cel  ce-mi  zice  Doamne,  Doamne,  va  întră  în 
împărăţia  ceriului,  ci  acela  ce  face  voia  Tatălui  meu  care  este  în  ceriuri» 
(Mat.  VII.  2l.) 

V’am  adus  spre  gustare  numai  câteva  picături  din  izvorul  cel  nesecat 
al  apei  cetei  vii  a  sf.  Scripturi,  ca  înşivă  să  vedeţi,  că  un  om  călăuzit  de 
astfel  de  învăţături,  nu  va  însetoşâ  niciodată,  va  fi  pururea  viu. 

Să  arăt  că  numai  astfel  de  învăţături  sunt  în  putinţă  a  ne  feri  de 
multele  patimi,  fărădelegi,  păcate  grele,  dându-ne  o  linişte  şi  fericire  pă¬ 
mântească,  pregătindu-ne  totodată  şi  calea  spre  o  fericire  cerească.  Că 
numai  astfel  de  învăţături  leagă  pe  un  om  de  altul,  pe-o  familie,  pe-o  na¬ 
ţiune  de  alia,  formând  astfel  ordinea  şi  rânduiala  cea  mai  desăvârşită  din 
lume.  Că  învăţătura  creştină  este  temelia  însuşirilor  bune,  că  e  îndemnul  cel 
mai  puternic  ia  virtute,  ea  ne  luminează  mintea,  nobilitează  inima,  plantează 
in  om  cele  mai  frumoase  simţăminte.  învăţătura  creştină  e  singura  în  stare 
a  uşura  năcazurile  vieţii,  a  da  în  ispite  putere  Ia  rezistenţă  şi  în  cursele 
cele  mai  grele  spre  păcat,  bărbăţie,  tărie  şi  deciziune !  Ea  e  podoaba  pă¬ 
mânteanului,  acel  dar,  care  înalţă,  îmbracă  pe  om  cu  demnitate  dumne- 
zeească,  ne  întinde  deplină  mulţămire  şi  plăcere,  ne  atrage  stima  şi  res¬ 
pectul  societăţii,  ne  îndrumează  pe  calea  progresului,  a  culturii  şi  civili- 
zaţiunii!  Sufletul  omului  premenit  cu  astfel  de  bogăţii  şi  podoabe,  devine 
un  izvor  de  apă  vie,  de  nesecate  bucurii.  Un  astfel  de  suflet,  în  ioc  să 
răpească  dă,  in  loc  să  înjosească  —  înalţă,  in  loc  să  umilească  înfrum- 

seţează  pe  om  cu  cinste  şi  cu  vrednicie,  îl  face  respectat,  îi  dă  vieaţâ  şi-l 
aseamănă  cu  D-zeu.  învăţătura  creştină  e  cu’n  cuvânt  *apa  cea  vie»  despre 
care  vorbeşte  Mântuitorul  muierii  samarinence,  e  vieaţa  sufletului,  soarele 
care  deşteaptă  şi  înviează  puterile  sufleteşti  ale  omului,  numai  prin  o  astfel 
de  învăţătură  poate  să  trăească  şi  să  se  desvoalte  sufletul  în  toate  căile  sale. 

Prin  muierea  cea  cu  totul  decăzută  a  Samariei  ne  reprezintă  Domnul 
nostru  Isus  Hristos,  decăderea  omenimei  în  urma  păcatului  strămoşesc. 
Precum  atunci  prin  muiere  s’a  luat  păcatul  început,  aşa  mai  pe  urmă  prin 
muiere  ne  arată  Dumnezeu  şi  mântuirea. 

Muierea  samarineancă,  în  auzul  învăţăturilor  Mântuitorului,  atâta  râvnă, 
dragoste  şi  credinţă  arată,  încât  lăsând  vadra  ei  la  puţ  a  alergat  în  cetate 
şi  a  propoveduit  numele  Iui  Isus  Hristos  la  cei  împreună  orăşeni  ai  ei. 
Pentru  râvna  şi  credinţa  ce  a  găsit  loc  în  inima  ei,  deşi  eră  în  păcate  mari 
s’a  curăţit,  învrednicindu-o  Dumnezeu  darurilor  sale  celor  bogate. 

Biserica  noastră,  prăznueşte  pomenirea  ei.  An  de  an  ni-o  aduce 
aminte,  ca  să  ne  vorbească  despre  mântuirea  omului,  să  ne  fie  de  pildă. 
Să  ne  reamintească  şi  reînpr ospăteze,  că  mântuirea  este  dată  nouă  şi  că 
dela  noi  înşine  atârnă.  Să  ne  spună  că  cu  toţii  suntem  chemaţi  a  bea  din 
apa  cea  vie.  Să  ne  îndemne,  că  cu  râvna  samarinencei  să  ascultăm,  să 
cerem  şi  noi,  Doamne  dâ-ne  această  apă. 

Domnul  nostru  Isus  Hristos  ne-a  şi  dat-o  prin  învăţăturile  sale,  ne-o 
dă  astăzi,  o  va  da  mâne  celor  însetoşaţi,  —  o  va  da  tuturor  acelora,  care 
vor  dori  să  nu  însetoşeze,  să  nu  moară  niciodată.  Silă  însă  nu  ne  face,  ci 
chemând  pe  toţi,  dă  şi  voie  liberă  la  toţi  de  a  gustă  din  apa  cea  vie. 

Lipsă  însă,  dupăcum  ne-arată  starea  omenimei  înainte  de  naşterea 
Domnului,  dupăcum  aţi  putut  vedea  din  cele  de  până  aici,  precum  din  cu¬ 
vintele  Mântuitorului  şi  ale  femeei  samarinence,  toţi  avem.  De-o  astfel  de 
lipsă  ne  vorbeşte  şi  Istoria.  N’avem  decât  să  deschidem  paginile  trecu¬ 
tului  şi  slova  cât  de  bătrână  ne  va  arătă  pe  omul  înzestrat  cu  astfel  de 
învăţături  puternic,  tare  şi  mare,  gata  a  înfruntă  toate  vijeliile  vieţii,  precum 
şi  pe  cel  lipsit,  slab,  neliniştit,  ne’mpăcat  şovăitor  în  toate.  Ne  va  arătă 
mai  departe  că  toate  neamurile  cele  mai  glorioase  şi  mai  ppternice  numai 
sub  scutul,  flamura  steagului  învăţăturilor  creştine  a  ajuns  la  glorie  şi 
mărire,  —  îndată  însă  ce-au  nesocotit  morala  purtată  şi  păzită  de  învăţă¬ 
tura  creştină  s’a  veştejit,  s’a  uscat  şi  a  căzut  din  culmea  măririlor,  în¬ 
tocmai  ca  stejarul  depe  munte,  pe  care  viermele  stricăciunii  a  început 
a-1  roade  din  rădăcini. 

Prin  ce  s’a  făcut  nemuritori  în  faţa  neamului  românesc  un  Ştefan 
cel  Mare,  un  M.  V-iteazul,  un  Veniamin  Costache  mitropolit  al  Moldovei 
şi  un  Şaguna  mitropolit  al  nostru,  decât  pirn  mintea  luminată  ce  le-a 
dat-o  Dumnezeu,  prin  tăria  credinţii  în  învăţăturile  lui  Dumnezeu,  de  cari 
erau  conduşi  în  toate  ale  lor. 

Rămânând  la  noi,  prin  ce  a  devenit  comuna  Sălişte,  încă  din  timpu¬ 
rile  cele  mai  vechi,  una  din  cele  mai  fruntaşe  comune  ?  Numai  prin  puter- 

nicia  învăţăturilor  sfinte,  de  cari  fiind  adânc  pătrunşi  strămoşii  noştri  au 
înălţat  biserici  şi  şcoale,  cari  şi  azi  sunt  fala  comunei. 

Iubiţi  ascultători!  Din  cele  desfăşurate,  nădăjduesc,  că  nu  va  fi  nimenea, 
care  să  nu  recunoască  adevărul  cuvintelor  lui  Isus:  «Că  cine  va  bea 
din  apa  care  eu  voiu  dă,  nu  va  însetoşa  în  veci».  De  s’a  simţit  însă  vreo¬ 
dată  adevărul  acestor  cuvinte,  atunci  cu  atât  mai  mult  trebuie  să-l  simţim 
astăzi.  Azi  aşezămintele  noastre  cele  mai  de  seamă,  Biserica  şi  Şcoala, 
bunurile  noastre  cele  mai  mari :  limba,  legea,  obiceiurile  strămoşeşti,  prin 
făurirea  a  câtor  şi  mai  câtor  legi,  sunt  ameninţate  să  slăbească,  să  cadă 
jertfă  peirei.  Aşa,  că  bun  e  Dumnezeu  dar  de  nu  ne  vom  povăţuî  de  cuvin¬ 
tele  apostolului  «ca  cu  pază  să  umblăm,  nu  ca  nişte  neînţelepţi,  ci  ca  cei 
înţelepţi,  răscumpărând  vremea,  că  zilele  grele  sunt»  (Ep.  apost.  Pavel 
cătră  Efeseni  c.  V.  v.  16.)  uşor  putem  să  ajungem  şi  astfel  de  zile  triste. 

Veniţi  deci  cu  toţii,  cu  setea  samarinencei,  să  bem  din  apa  cea  vie, 
din  Hristos,  să  ne  întărim  sufletele,  să  ne  întărim  credinţa  în  învăţăturile 
lui,  căci  numai  ele  vor  fi  în  destulă  putere  să  ne  întindă  ajutorul,  să  ne 
dea  bărbăţia  şi  tăria  de  lipsă  în  ceasuri  de  grea  cumpănă,  —  în  lupta 
contra  tuturor  ispitelor  şi  încercărilor,  ce  ne  va  păstră  taina  viitorului,  — 
numai  o  astfel  de  apă  va  face,  ca  numele  de  român  şi  de  creştin  să  fie 
pururea  viu. 

Iar  Tu  Doamne,  Dumnezeul  milelor  şi  al  îndurărilor,  care  ai  trimis 
pe  unul  născut  Fiul  Tău  în  lume,  ca  să  ne  scoată  din  păcat,  să  ne  aducă 
iarăş  la  calea  cea  dintâiu,  care  nu  voeşti  moartea  păcătosului,  ci  să  se  în¬ 
toarcă  şi  să  fie  viu,  arată-Te  şi  la  noi,  dă-ne  şi  nouă  râvna  şi  setea  sama¬ 
rinencei,  ca  cu  aceeaş  dragoste  bând  din  apa  cea  vie,  să  nu  mai  înse- 
toşăm  niciodată.  Amin. 

Ioan  Popa ,  paroh. 


MIŞCAREA  LITERARĂ. 

Dr.  Ioan  Lupaş:  Principele  ardelean  Acaţiu  Barcsai  şi  Mitropolitul 
Sava  Brancovici,  Bucureşti  1013.  Preţul  30  bani. 

Răsfoind  studiul  acesta  al  Dlui  Lupaş,  ne  pare  foarte  bine,  că  ni-se 
dă  din  nou  prilejul  a  costată,  cât  de  pripită  a  fost  şi  este  judecata  acelor 
scriitori  români,  cari  ţin  să  întunece  amintirea  mitropolitului  Sava  Branco¬ 
vici.  Cu  cât  se  va  studia  mai  detailat  şi  mai  critic  vieaţa  şi  activitatea 
acestui  mare  ierarh  al  bisericii  române  din  Ardeal,  cu  atât  vor  ieşi  mai 
mult  în  relief  însuşirile  lui  alese,  prin  cari  şi-a  câştigat  atâţia  prietini  şi  duş¬ 
mani  în  vieaţă  şi  după  moarte.  După  opera  mare  a  profesorului  Radonici 
din  Belgrad,  care  a  tratat  mai  mult  activitatea  politică  a  lui  Sava  în  legă¬ 
tură  cu  vieaţa  Grofului  George  Brancovici,  după  informaţiile  Dlui  S.  Dra- 
gomir  despre  primirea  acestui  arhiereu  la  Curtea  Ţarului  din  Moscva, 
studiul  de  faţă  al  Dlui  Dr.  J.  Lupaş,  ne  întăreşte  şi  mai  mult  în  convin¬ 
gerea  aceasta. 

Raportul  dintre  principele  Acaţiu  Barcsai  şi  mitropolitul  Sava  Bran- 
covici  înfăţişează  un  deosebit  interes,  fiindcă  ambii  au  avut  un  rol  im¬ 
portant  în  frământările  politice,  cari  au  avut  loc  în  Ardeal  după  expediţia 
nenorocită  din  Polonia  alui  Gheorghe  Rakoczy  II.  Barcsai  era  de  origine 
Român,  fiul  unui  nobil  de  rând  din  Bârcea  Mare.  Prin  înţelepciunea  sa  a 
ajuns  să  ocupe  cele  mai  importante  funcţii  publice  din  Ardeal.  Dl  Lupaş 
arată  interesul  lui  Barcsai  pentru  biserica  românească,  pe  care  voia  să-o 
cucerească  pe  seama  calvinismului,  zugrăvindu-ne,  pas  de  pas,  peripeţiile 
prin  caria  trecut  el  până  la  omorârea  sa,  din  Iulie  1661.  Paralel  arată  apoi 
fazele  şi  frământările  prin  cari  a  trecut  Mitropolitul  Sava  in  cursul  celor 
trei  ani  viforoşi  1658 — 1661.  «Asemănaţi  unul  cu  altul  nenorocitul  prin¬ 
cipe  Acaţiu  Barcsai  —  ridicat  din  pulberea  umilei  sale  origini  «valahe» 
până  la  treapta  cea  mai  înaltă,  pe  care  principatul  Ardealului  putea  s’o 
dea  celor  mai  aleşi  dintre  cetăţenii  săi  —  şi  mitropolitul  Sava  Brancovici, 
negreşit  că  ştirile  câte  ni  s’au  păstrat  despre  dânşii  din  acei  ani  viforoşi, 
ni-1  prezintă  pe  cel  dintâiu  într’o  vădită  superioritate  culturală  faţă  de  al 
doilea.  Ca  om,  care  s’a  ridicat  prin  propriile  sale  puteri,  ajungând  să  i-se 
încredinţeze  misiuni  importante  prin  ţâri  străine,  Barcsai  era  nu  numai  la 
înălţimea  nivelului  cultural  al  timpului,  ci  în  multe  privinţe  întrecea  pe 
contimporanii  săi.  Oricât  de  cult  şi  luminat  însă,  împrejurările  i-au  fost 
atât  de  vitrege,  încât  abia  ajuns  în  culmea  carierei  sale,  l-au  prăbuşit  prin 
răutatea  sălbatică  şi  desfrânată  a  rivalilor  săi,  repede  în  abizul  peirii.  Deş- 
teptăciunea,  bunătatea  şi  îngăduinţa  sa  nu  erau  calităţi  potrivite  unui  om 
pus  să  cârmuiască  o  ţară  între  împrejurări  atât  de  turburi  şi  pline  de  rău¬ 
tatea  patimilor  negre,  cum  au  fost  cele  din  1658  —  1661.  In  privinţa  poli¬ 
tică  şi  diplomatică  întâietatea  i-se  cuvine  însă  mitropolitului  Sava  Branco¬ 
vici,  care  şi  în  împrejurări  atât  de  grele  şi  primejdioase,  declarându-se 
în  mod  hotărît  aderent  al  partidei  creştine  şi  potrivnic  al  celei  sprijinite 
de  Turci,  a  fost  destul  de  dibaciu  spre  a  putea  trage  foloase,  nu  numai 
pentru  sine,  ci  şi  pentru  biserica  sa,  —  din  schimbările  repezi  şi  furtu¬ 
noase,  cari  au  secerat  nenumărate  victime  din  rândurile  bărbaţilor  cu  vot 
activ  în  vieaţa  publică  a  Ardealului  de  atunci.  Ca  om  de  acţiune,  arhiereu 
prevăzător  şi  diplomat  iscusit,  el  a  reuşit  a  se  strecură  teafăr  prin  vârfejul 
atâtor  primejdii,  pe  cari  Barcsai  neştiindu-le  evită  a  lunecat  în  mormântul 
ce  i  l-a  pregătit  înainte  de  vreme,  în  mod  atât  de  barbar,  rivalul  său 
Kemhny». 

Prin  cercetările  făcute,  cari  au  scos  la  iveală  lucruri  nouă,  ca  d.  e. 
cele  despre  mitropolitul  Georgius  Putivlensis  Moscovita,  prin  critica  mi¬ 
nuţioasă  şi  obiectivă,  Dl  Lupaş,  ne-a  dat  şi  în  acest  studiu  al  său  o  foarte 
preţioasă  contribuţie  la  istoria  Românilor  din  Ardeal.  Academia  Română, 
publicând  în  analele  sale,  frumoasele  pagini  ale  istoricului  nostru  garan¬ 
tează  şi  mai  mult  valoarea  lor  ştiinţifică.  lunior. 

* 

Dr.  N/colae  Bălan:  In  chestia  Micii  Biblii,  Sibiiu  19.14,  Preţul  50  bani. 

Această  broşură  conţine  o  examinare  a  acuzaţiuniior  ridicate  în  contra 
«Micii  Biblii».  Rezultatul  acelei  examinări  e:  că  nici  un  singur  motiv  teo¬ 
logic  serios  nu  s’a  putut  aduce  în  contra  acelei  scrieri. 

* 

St.  Alfons  Maria  deLiguori:  Pregătire  la  moarte.  Traducere  de  «Societ. 
Inocenţiu  M.  Clain»  din  Blaj.  Ed.  II,  1913. 

* 

loati  A.  de  Preda:  Constituţia  biserică  gr.-or.  române  din  Ungaria 
şi  Transilvania  sau  Statutul  organic  comentat  şi  cu  concluzele  şi  normele 
referitoare  întregit.  Sibiiu  1914.  De  mult  timp  s’a  simţit  necesitatea  unui 
comentar  la  Statutul  nostru  organic.  Acum  ni-1  dă  dl  advocat  1.  A.  de 
Preda,  care  e  şi  fiscal  al  Consistorului  arhidiecezan  din  Sibiiu,  deci  a  avut 
ocazie  să  cunoască  din  practică  multe  elemente  pentru  a  ne  da  o  inter¬ 
pretare  bună  legii  bisericei  noastre.  Asupra  acestei  scrieri  vom  reveni  mai 
pe  larg  cu  altă  ocazie. 


CRONICĂ  BISERICEASCĂ-CULTURALĂ. 


Ediţia  românească  de  canoane  ale  bisericii  răsăritene.  Redacţia 
«Culturii  Creştine»  nr.  0,  Ia  pag.  183,  între  alte  cuvinte,  închinate  cu  mult 
ifos  revistei  «Cuvântul  Adevărului»,  are  şi  aceste  şire:  «celce  poartă  grijă 
de  materia  de  istorie  şi  drept  canonic,  în  redacţia  noastră,  Vă  putem 
asigură  cu  inimă  liniştită,  că  n’a  avut  pechul  să  nu  cunoască  ediţia  de 
canoane  a  d-lui  M.  Theodorian,  ci  să  zicem,  a  avut  nenorocul  de  a  şti 
şi  aceea,  că  nici  una  dintre  ediţiile  de  canoane  ale  bisericii  răsăritene  (ergo: 
nici  a  d-lui  Theodorian!)  nu  se  mai  pot  cumpără  decât  doar  ocazional 
de  pela  cutare  anticar».  Respondeo  dicendum,  că  se  află  în  comerţ  regulat 
o  colecţiune  de  atari  canoane,  Dreptul  Bisericesc  alui  Dr.  Dem.  Boroianu, 
prof.  ordinar  pentru  aceasta  disciplină  la  universitatea  din  Bucureşti.  Costul 
14  lei.  Aşa  ne  asigură  librăria  lonescu  din  Iaşi,  cu  o  scrisoare  din  31  Ianu¬ 
arie  v.  a.  c.  Redactorii  «Culturii  Creştine*  uşor  şi  iute:  *pot  asigură  cu  inimă 
liniştită »,  pe  bunii  lor  cetitori,  că  de  prezent  numai  ocazional  se  poate 
acvirâ  vr’o  carte  românească  de  canoane,  pentrucă  lăudaţii  redactori  sunt 
de  fermă  credinţă,  că,  dacă  ei  nu  cetesc  revistele  bisericii  ortodoxe,  nici 
alţi  creştini  cărturari  nu  le  cetesc.  Revista  «Biser.  ortod.  română»,  nr.  de 
pe  Ianuarie  1914,  Ia  pag.  817,  apriat  vesteşte,  că  manualul  din  vorbă,  se 
poate  procură  deadreptul  dela  autorul  Boroianu,  cu  preţul  de  lei  12. 
Deci  se  află  încă  de  vânzare  o  colecţie  românească  a  canoanelor  bisericilor 
româneşti.  «Cultura  Creştină»  de  fapt  a  avut  nenorocul  de  a  asigură  rău, 
deşi  cu  inimă  liniştită  pe  lectorii  săi.  Quod  erat  demonstrandum. 

Logojănescu. 


